Ethiopia, Zone9: January 2016\nየማታው የመፀዳጃ ሰዓት አብቅቶ እስረኞችን ቆጥረው በሩን የሚቆልፉት ፖሊሶች መጡ፡፡ ሼህ ጀማል ዘወትር እንደሚያደርጉት የመጡት ፖሊሶችን ሰዓት ጠየቋቸው፡፡ አልፎ አልፎ በቁጣ ተሞልተው ከሚመጡት ፖሊሶች በስተቀር ሰዓት ለመናገር አብዛኞቹ ተባባሪዎች ናቸው፡፡ 12 ሰዓት ከ10 ደቂቃ እንደሆነ የተነገራቸው ሼህ ለመግሪብ ጸሎት የቀረው ግማሽ ሰዓት እንደሆነ ክፍሉ ውስጥ ለነበሩ የእስልምና እምነት ተከታዮች አሳወቁ ኡመድ ለፈረሃን ተረጎመለት፡፡\nPhoto: HRW Report - "They Want Confession"\nደቂቃዎች አልፈው የፀሎት ዝግጅት ላይ እያሉ ከሳይቤሪያ ኮሪደር መግቢያ ላይ የሚንቆጫቀጭ የካቴና ድምፅ በከስክስ ኮቴ ታጅቦ ተሰማ፡፡ ድምፁ ምን ማለት እንደሆነ ክፍሉ ውስጥ ያሉት 14ቱም ይገባቸዋል፡፡ በእስር ለቆዩት ሰዎች ግር ያላቸው ነገር ተቆጥረው በር ከተዘጋ በኋላ በዚህ ፍጥነት ለምርመራ የሚጠራ ሰው መኖሩ ነው፡፡ የካቴናው ድምጽ 7 ቁጥር በር ላይ ሲደርስ ቆመና በሩ ተከፈተ፡፡ ‹‹ፈረሃን ኢብራሂም›› ከውጭ የመጣው ጥሪ አስተጋባ፡፡ ለምርመራ ሲጠራ የመጀመሪያው የሆነው ፈረሃን ምን ማድረግ እንዳለበት ግር ብሎት ተደናበረ፡፡ ተነስቶ ቆመ፡፡ ‹‹ፈረሃን ኢብራሂም እዚህ አይደለም?›› ከውጭ የቆመው ፖሊስ ጠየቀ፡፡ ኡመድ ፈርሃን እንዲወጣ በምልክት ወደበሩ ጠቆመው፡፡ ፈረሃን ኮፍያ ያለውን ሹራብ ደረበና ወጣ፡፡\nውስጥ የቀሩት ሰዎች እርስ በርስ ለምን በዚህ ሰዓት ሊጠራ እንደቻለና ምን ሊከሰት እንደሚችል የራሳቸውን መላምት እየሰጡ ክፍሉን በጫጫታ ሞሉት፡፡ በሼህ ጀማል የተመራው ፀሎት ተጠናቆ ብዙም ሳይቆዩ ወደ 7 ቁጥር እየቀረበ የመጣ የእግር ኮቴ ሰምተው ደግሞ ማን ይሆን ባለተራ ብለው በሰቀቀን በር በሩን ያዩ ጀመር፡፡ በሩ ተከፈተና ፈረሃን ገብቶ በሩ ተዘጋ፡፡ ከሄደ ግፋ ቢል ግማሽ ሰዓት ቢሆነው ነው፡፡ በዚህ ፍጥነት የሚጠናቀቅ የመጀመርያ ምርመራ የለም፡፡ ቢያንስ በምርመራ ወቅት እስኪሰለች ድረስ በተደጋጋሚ የሚጠየቀው የሕይወት ታሪክ ከ30 ደቂቃ በላይ መፍጀት አለበት፡፡\nፈረሃን በተፈጠረው ነገር እንደተገረመ ፊቱ ላይ ያስታውቃል፡፡ ኡመድ ምን እንደተከሰተ ሊጠይቀው ሲል ፈረሃን ቀድሞ ጭንቅላቱን እየነቀነቀ ‹‹እነዚህ ሰዎች የሚደንቁ ናቸው!›› አለ፡፡ ‹‹እንዴት?›› የኡመድ ተጠባቂ ጥያቄ ነበር፡፡ ፈረሃን ጭንቅላቱን መወዝወዙን ሳያቋርጥ፡ ‹‹ኮሪደሩን እንደጨረስን የለበስኩትን ሹራብ አስወልቆ ፊቴ ላይ አሰረው፡፡ በጣም አጥብቆ ስላሰረው እንዳመመኝ እና መተንፈስ እንደተቸገርኩ ብነግረውም ምንም ውጤት አልነበረውም፡፡ ከዛ እየመራ የሆነ ክፍል ውስጥ ከተተኝ፡፡ ስሜን፣ ከየትኛው የሱማሌ ጎሳ እንደሆንኩኝና ለምን ወደኢትዮጵያ እንደመጣሁኝ ጠየቁኝና ጨርሰናል ብለው መለሱኝ፡፡›› ብሎ በእጁ አንጠልጥሎት የገባውን ሹራብ መልበስ ጀመረ፡፡ ‹‹ሲያናግሩህም ፊትህን ሸፍነውህ ነበር?›› ኡመድ ተገርሞ ጥያቄውን ቀጠለ፡፡ ‹‹ኮሪደሩን ስንጨርስ እንዳሰረኝ መልሰውኝ እዛው ስደርስ ነው ከፊቴ ላይ የፈቱልኝ፡፡›› ነገርየው ይበልጥ እንቆቅልሽ የሆነበት ኡመድ ሌላ ጥያቄ አስከተለ ‹‹ስንት ሆነው ነው ያናገሩህ?››፡፡ ‹‹ሁለት ድምፆች መስማቴን እርግጠኛ ነኝ›› አለ ፈረሃን፡፡ ፈረሃን በጥያቄዎቹ መሰላቸቱን ኡመድ ቢረዳም ጉጉቱን ግን ማሸነፍ አልቻለም፤ ‹‹ሊያናግሩ የወሰዱህን ክፍል አቅጣጫ ታስታሰዋለህ?›› ሲል ጠየቀ፡፡ ‹‹ደረጃ ይዘውኝ ስለወጡ ፎቅ ላይ መሆኑን ብቻ ነው የማውቀው፡፡›› ፈረሃን መለሰ፡፡ ኡመድ ማዕከላዊ በቆየባቸው አንድ ወር ከግማሽ ጊዜ ውስጥ እንዲህ ያለ ነገር ሲገጥመው የመጀመሪያው ነው፡፡ በርግጥ እራሱም ወደ 11፡30 አካባቢ አንድ ቀን ተጠርቶ ነበር፡፡ የዛኔ ምርመራ ያደረገበት ምንም የማያውቅ ግን ብዙ የሚያውቅ ለማስመሰል የሚጥር ከደኅንነት መሥሪያ ቤት የመጣ ሰውዬ ነበር፡፡ ሰውየውን አይቶታል፡፡ ለምርመራ ሲወስዱትም ዓይኑን አልሸፈኑትም፡፡ ፈረሃን የነገረውን እየተረጎመ ለሌሎቹ ሲነግራቸው ፈረሃን በመኻል አቋረጠውና ‹‹የአንደኛው ሰውዬ ድምፅ ግን ካረፍኩበት ሆቴል ይዘውኝ ሲመጡ ሲቪል ለብሶ የነበረውን ሰውዬ ድምፅ ይመስላል፡›› አለ፡፡ ሁሉም በሰሙት ነገር ተገርመው እያወሩ እንቅልፍ አንድ በአንድ ጣላቸው፤ ሌንጂሳ እስኪጠራ ድረስ፡፡\nበማግስቱ ማክሰኞ ፈረሃን በተመሣሣይ ሰዓት ተወስዶ ሩብ ሰዓት እንኳን የሞላ ምርመራ ሳይወስድ ተመለሰ፡፡ በዚህኛው ምርመራ ደግሞ ሲጠየቅ የነበረው ወደኢትዮጵያ አብሮት የመጣ የሚያውቀው ሰው እንዳለ እና ጢያራ ማረፊያ ተገኝቶ የተቀበለው አስጎብኚን ማን እንዳስተዋወቀው ነበር፡፡ ፈረሃን አዲስ አበባ ዓለም አቀፍ ጢያራ ማረፊያ ከመጣበት ጢያራ ሲወርድ ሰላምታ ከተለዋወጠው አንድ ሴንት ፓውል በመልክ ብቻ ከሚያውቀው ተለቅ ያለ ሱማሌ ውጪ ሌላ የሚያውቀው ሰው በመንገዱ ላይ እንዳላጋጠመው እና አስጎብኚ ያሉት ሰው የእናቱ የወንድም ልጅ እንደሆነ ፊቱን ሸፍነው ለሚመረምሩት ሰዎች አስረድቶ ተመለሰ፡፡\nአዘጋጅ Zone 9 በ 3:36 AM No comments:\nዘርፍ: democracy, Ethiopia, human rights, maekelawi\nእራሳቸውን ድንገት ስተው ‹‹ኮማ›› ውስጥ የገቡ ወላጅ አባቱን ለማስታመም እና በቅርቡ ሕይወታቸው ያለፈውን አሳዳጊ ሴት አያቱን እርም ሊያወጣ ከ15 ዓመት በላይ ወደተለያት ሀገሩ እየተመለሰ ነው፡፡ ለጉዞው ቀና ብሎ ያሰበው መንገድ ከሚኖርበት ሴንት ፖውል፣ ሚኒሶታ ወደካናዳዋ ቶሮንቶ አቅንቶ ከዛ በኢትዮጵያ አየር መንገድ ወደ አዲስ አበባ ለመግባት እና በማግስቱ አውቶቢስ ተሳፍሮ አባቱን ወደሚያገኝበት የሱማሌ ክልል ከተማ ጎዴ ማምራትን ነበር፡፡\nወደ ሀገሩ ተመልሶ አባቱን ለማግኘት እጅግ ቸኩሏል፤ ተጨንቋል፡፡ ጭንቀቱን የሚያሳብቀው ገና ከተወለደች ሁለት ሳምንት ያልሞላትን ሁለተኛ ልጁን እና የሦስት ዓመት ወንድ ልጁን አራስ ባለቤቱ ላይ ጥሎ ጉዞውን መጀመሩ ነው፡፡ ነገሮች ሁሉ እንዳቀደው ከሄዱለት በአንድ ወር ግዜ ውስጥ የኢትዮጵያ ቆይታውን አጠናቆ ዜጋዋ አድርጋ ወደተቀበለችው አሜሪካን ይመለሳል፡፡\nበኢትዮጵያውያን አቆጣጠር ግንቦት 29 ቀን፣ 2006 ዓ.ም ዕለተ ዓርብ የ31 ዓመቱ ፈረሃን ኢብራሂም አዲስ አበባ ዓለም አቀፍ የጢያራ ማረፊያ ደረሰ፡፡ አብረውት አዲስ አበባ እንዲደርሱ የሸከፋቸው ሻንጣዎች ግን አልደረሱም፡፡ ጉዳዩን ያስረዳቸው የኢትዮጵያ አየር መንገድ ሰራተኞች ጓዙ የሚመጣው በሚቀጥለው በረራ እንደሚሆን፤ ይህ ማለት ደግሞ አዲስ አበባ የሚደርሰው ከሁለት ቀን በኋላ እንደሚሆን አስረዱት፡፡ የዕቅዱ መዛነፍ የመጀመርያ ምዕራፍ ይህ ሆነ፡፡ ነገርየው ብዙም የሚያስጨንቅ ሆኖ አላገኘውም፡፡ በሥራው ምክንያት የብዙ ግዜ የአየር ጉዞ ልምድ ስላለው እንደዚህ ዓይነት አጋጣሚዎች ሊፈጠሩ እንደሚችሉ ያውቃል፡፡ አባቱን የሚያገኝበት ግዜ መራዘሙ ቢያሳስበውም አዲስ አበባ ውስጥ ሁለት ቀን እንዲቆይ መገደዱ ከተማዋን ዞር ዞር ብሎ ለማየት የሚፈጥርለትን ዕድል በማሰብ ለመፅናናት ሞከረ፡፡\nፋይሰል ሜድኮ ባዮ ሜዲካል ኮሌጅ ውስጥ የሁለተኛ ዓመት የፋርማሲ ተማሪ ነው፡፡ የትምህርት ወጪውን የሚሸፍንለት በፎቶ ብቻ የሚያውቀው የአጎቱ ልጅ ከአሜሪካን ሀገር ሲመጣ ተቀብሎ አዲስ አበባ ያለውን መስተንግዶ ጨርሶ ወደጎዴ ለመላክ ያለውን ኃላፊነት እሱ ወስዷል፡፡ የአጎቱ ልጅ ሲያገኘው እንዲኮራበትም በቅርቡ በላከለት ገንዘብ ያሰፋውን ጥቁር ሱፍ ግጥም አድርጎ ለብሶ፣ አበባ ይዞ ቦሌ ዓለም አቀፍ ጢያራ ማረፊያ መንገደኞችን ለመቀበል ከተደረደሩት ሰዎች መኻከል ተገኝቷል፡፡\nእሁድ ሰኔ 1 ቀን 2006 ዓ.ም ከቀኑ 12፡30 ገደማ ፋይሰል ፈጽሞ ሊገባው ባልቻለ ሁኔታ እራሱን የፌደራል ፖሊስ ወንጀል ምርመራ ዘርፍ የተጠርጣሪዎች ማረፊያ ክፍል ቁጥር 9 ውስጥ አግኝቶታል፡፡ ከሱ አስቀድሞ ክፍሉ ውስጥ ነበሩትን ሰዎች ምን እየተፈጠረ እንደሆነ እንዲያስረዱት በሚችላት ትንሽ አማርኛ ተፍጨረጨረ፡፡ ሊገባው የቻለው ነገር ያለበት ቦታ በተለምዶ ማዕከላዊ እየተባለ እንደሚጠራ እና ያሉበት ክፍል የሚገኝበት ሕንፃ በቅዝቃዜው ምክንያት ‹‹ሳይቤርያ›› የሚል ስያሜ እንደተሰጠው\nፈረሃን ለመጀመርያ ጊዜ በዕጁ ያጠለቀውን ካቴና ፈትተው አንድ ደብዛዛ ብርሃን ያለበት ክፍል በር ከፍተው ገፈተሩት፡፡ ከሻንጣው ውስጥ ወደማረፊያ ቤቱ ይዞት እንዲገባ የተፈቀደለትን አንድ ቅያሪ ቱታ እና የጥርስ ብሩሽ እና ሳሙና በቢጫ ፌስታል እንዳንጠለጠለ በሩ አጠገብ ቆሞ የገባበትን ክፍል ይቃኝ ጀመር፡፡ በር ድረስ አጅበው ይዘውት የመጡት ሰማያዊ ቀለም ያለው ሬንጀር የለበሱ ሰዎች በሩን ሲዘጉት የወጣው ድምጽ የክፍሉን ቅኝት አቋርጦ በድንጋጤ ከበሩ አካባቢ እንዲርቅ አስገደደው፡፡\nአዘጋጅ Zone 9 በ 2:41 AM No comments:\nዘርፍ: Ethiopia, maekelawi\nክፍሉ ከኮሪደሩ ላይ ከተንጠለጠለ አምፖል በሚመጣ ብርሃን ፈገግ ብሏል፡፡ እኔም ከምሽቱ አራት ሰዓት ላይ ወደ ክፍሉ ስገባ ከክፍሉ አንደኛው ጫፍ ላይ አንድ ቀጠን ያለ ሰው ድምፁን በትንሹ ከፍ አድርጎ ቁርዓን ‹እየቀራ› ነበር፡፡ በክፍሉ ሌላኛው ጫፍ ላይ ደግሞ አንድ ፍራሽ፣ አንድ የውሃ ጀሪካን እና ትንሽ ልብሶች በፌስታል ውስጥ ተቀምጠዋል፡፡ በሌላኛው የክፍሉ ጫፍ ደግሞ የሽንት ባልዲ - ሽታውን ለመቀነስ ሲባል በግማሽ ውሃ ተሞልቶ ተቀምጧል፡፡ ክፍሉ ውስጥ እንደገባሁ አንዱ ጫፍ ላይ ትንሽ ቆም ካልኩ በኋላ በክፍሉ ውስጥ ያገኝሁት ብቸኛው ሰው ፍራሹ ላይ እንድቀመጥ በእጁ ሲጠቁመኝ ቁጭ አልኩ፡፡ ፍራሽ ላይ እንደተቀመጥኩ በፍራሹ ጫፍ ላይ የጆን ግሪሻም ‘The Last Juror’ መፅሃፍ ተቀምጦ አየሁት፤ አንስቼ ስመለከተው ክፍሉ ውስጥ ያገኘሁት ሰው ቁርዓን መቅራቱን ጨርሶ እንግሊዝኛ እችል እንደሆነ ጠይቆኝ ማውራት ጀመረ፡፡ ስሙ ሐሰን ጃርሶ እንደሚባል ነግሮኝ፤ በመፅሃፍ እጥረት ምክንያት ይሄን መፅሃፍ ለአምስተኛ ጊዜ እያነበበው እንደሆነም አጫወተኝ፡፡ መፅሃፉን ቃሊቲ እስር ቤት በታሰረበት ወቅት እስክንድር ነጋ እንደሰጠውም ነገረኝ፡፡ እኔም ለምን እንደታሰርኩ እንደማላውቅ ነግሬው እሱ ለምን እንደታሰረ ስጠይቀው በዜግነቱ ኬኒያዊ፣ የቀድሞ የዓልሸባብ ወታደር እንደነበርና አሁን የ17 ዓመት ፍርደኛ ሆኖ ከቃሊቲ የከፍተኛ ጥበቃ እስር ቤት ከጥቂት ሰዓታት በፊት ተዘዋውሮ እንደመጣ ነገረኝ፡፡ ይህ ሚያዚያ 17/2006 የፌደራል ፖሊስ የወንጀል ምርመራ ዘርፍ (ማዕከላዊ) በገባሁበት ወቅት የገጠመኝ ጉዳይ ነው፡፡\nስለ ሐሰን ጃርሶ ከመታሰሬ በፊት አንድ ሰሞን ከአዲስ ዘመን እስከ ኢቴቪ የተቀባበሉት ጉዳይ ነበርና ሁኔታዎቹን ሲተርክልኝ ትንሽ ነገር በጊዜው ማስታወስ ችዬ ነበር፡፡\nየቀድሞው ኢቴቪ የአሁኑ ኢቢሲ ‹እስልምና› እና ‹ሽብርተኝነትን› አስመልክቶ በተለይም በአለፉት አራት ዓመታት የተለያዩ ‹ዘጋቢ ፊልሞችን (documentaries)› ያቀረበ ሲሆን፤ እኔም ለአጭር ጊዜ በታሰርኩበት ወቅት ‹በዘጋቢ ፊልሞቹ› ውስጥ የተጠቀሱትን ግለሰቦችና ቡድኖች የማግኘትና በጉዳዩ ላይ የመነጋገር ዕድል አጋጥሞኝ ስለነበር ይሄን አጋጣሚ በብሔራዊ ቴሌቪዥኑ ‹እስልምና› እና ‹ሽብርተኝነትን› አስመልክቶ ከቀረቡ አምስት የተለያዩ ‹ዘጋቢ ፊልሞች› (አዲስ ግንባር፣ ጅሃዳዊ ሐረካት፣ ሐዘን ለመድረስ … ጉዞ ወደ ደሴ፣ የጥፋት መልዕክተኞች እና የማንቂያ ደወል) ጋር አያይዞ ማየት የዘጋቢ ፊልሞቹን ዓላማና የሙስሊሙን ፈተና ያሳየን ይሆናል በሚል ሐሳብ ነው ይሄን ፅሁፍ መፃፌ፡፡\nያለፉት አምስት ዓመታት በማሕበረሰብ ደረጃ ትልቅ ፈተና ከገጠማቸው ኢትዮያዊያን መካከል ኢትዮጵያዊያን ሙስሊሞች ጎልተው የሚጠቀሱ ናቸው፡፡ ፈተናው በዋነኛነት ከመንግስት በኩል የመጣ ሲሆን፤ ይሄን ተከትሎም የውስጥ ስነ መለኮታዊ እሰጥ አገባው ሙስሊሙን እጅግ ፈተና ውስጥ እንዲዘፈቅ አድርጎታል፡፡ በተለይም በታሕሳስ 2004 ገንፍሎ አደባባይ የወጣው የሙስሊሙ የመብት ጥያቄን ተከትሎ በተለያዩ አቅጣጫዎች ፈተናው የጨመረ ሲሆን መንግስት ጉዳዩ የመብት ጥያቄ ነው ብሎ ከመቀበል ይልቅ ‹የሽብርተኞች ስራ› ነው በማለት የመብቱን ጠያቂዎች የተለያዩ ስያሜዎች በመስጠት ጥያቄዎቹን አልቀበልም በማለት ቀጥሏል፡፡ ከዚህ እምቢተኝነት ጋር ተያይዞም መንግስት በተለያዩ ጊዜያት ተመሳሳይ ይዘት ያላቸውን ዘጋቢ ፊልሞች በብሔራዊ ቴሌቪዥኑ በማስተላለፍ የፕሮፓጋንዳ ቀዳሚነቱን ለመያዝ አሁን ድረስ እየደከመ ይገኛል፡፡ ፕሮፓጋንዳውን በዋነኛነት እየመራው የሚገኝው ደግሞ መንግታዊው ቴሌቪዥን ነው፡፡\nመንግስታዊው ቴሌቪዥን ባለፉት አመስት ዓመታት ‹እስልምና› እና ‹ሽብርተኝነትን› አስመልክቶ ካቀረባቸው ዘጋቢ ፊልሞች መካከል ቀዳሚው በመግቢያዬ የጠቀስኩት ‹አዲስ ግንባር› የተባለው ዘጋቢ ፊልም ነው፡፡ የፊልሙ ዋነኛ ማጠንጠኛም አሸባሪው አል ሸባብ ኢትዮጵያ ውስጥ የራሱን ሕዋስ (cell) ለመዘርጋት ያደረገውን ጥረት የሚያሳይ ነው፡፡ ይሄን ድርጊት ተከትሎም ነው በጊዜው ጠ/ሚኒስትር የነበሩት መለስ ዜናዊ ‹‹ኢትዮጵያ ውስጥ ለመጀመሪያ ጊዜ የአልቃይዳ ሕዋስ ተገኝቷል፡፡ የዚህ ሴል አባላት ሁሉም ሰለፊ ናቸው›› በማለት ነበር ፓርላማ ቀርበው ንግግር ያደረጉት፡፡ የሕዋሱ አመራር እንደሆነ በዘጋቢ ፊልሙ የተገለፀው ኬኒያዊው ሐሰን ጃርሶ ለፍርድ ቤትም ሆነ እኔ ማዕከላዊ ባገኝሁት ወቅት እንደነገረኝ የዘጋቢ ፊልሙን ድምፀት (tone) ከመጠራጠር በቀር የአል ሸባብ አባል እንደሆነ እሱም አይክድም፡፡ ሐሰን እጅግ ብዙ ለመስማት የሚከብዱ ሁኔታዎችን እንዳለፈ የገለፀልኝ ሲሆን ኢትዮጵያ ውስጥ በቁጥር የሚበዛው ሙስሊም ነው ከሚል የራሱ እምነት ተነስቶ እዚህ መምጣቱን ገልፆልኛል፡፡ ከዚህ ባለፈ ሐሰንም ሆነ ድርጅቱ አል ሸባብ ስለ ኢትዮጵያ ብዙም የጠለቀ ግንዛቤ አላቸው ለማለት በማያስችል ሁኔታ መሬት ላይ ያሉ እውነታዎችን ለማየት ፍላጎቱ ያላቸው አልመሰለኝም፡፡\n‹አዲስ ግንባርን› አሁን ከእስር ከተፈታሁ በኋላ ደግሜ ስመለከተው በቀጣይ ከመጡት ዘጋቢ ፊልሞች ጋር በማነፃፀር የዘጋቢ ፊልሙ ዋነኛው ማጠንጠኛ ሆኖ ያገኘሁት ወደ ስነ መለኮታዊው ጉዳይ ወርዶ ‹ሰለፊያ› ያለውን ቡድን ኢላማ አድርጎ መምታትን እና ነባሩ እስልምና ያለውን ‹ሱፊያ› አጉልቶ ማቅረብን ‹አል ሸባብ ሰለፊ ነው› በሚለው ገለፃው ውስጥ እናገኛለን፡፡ ብሎም ‹በዋህቢያ ወይም ሰለፊያ አስተምሮ እየተመሩ [ሊያጠፉን ነው] … እነዚህን ሰዎች ማጥፋት ነው፡፡ ከኢትዮጵያ እንዲጠፉ እንጠይቃለን እኛ› በማለት ብይን ይሰጣል፡፡\nየኢትዮጵያ ሙስሊሞች ጥያቄ አደባባይ የወጣበትን አንደኛ ዓመት በሚያከብርበት ጥር 2005 ደግሞ መንግስታዊው ቴሌቪዥን ብዙ ሰዎችን ያስቆጣውን እና ቴሌቪዥን ጣቢያውን በፍርድ ቤት እስከመቆም ያበቃውን ‹ጅሃዳዊ ሐረካት› ይዞ ብቅ አለ፡፡ በዚሕኛው ዘጋቢ ፊልሙ አማን አሰፋ በተባለ የአልሸባብ ወታደር የተመራን ‹ሐረካተይ ሸባብል ሙጃሂዲን ፊ ቢላድን ሒጅራቴይን› የተባለን አንድን ቡድን (እስከ አሁን ድረስ ጉዳዩ ገና የፍርድ ቤት ውሳኔ ያልተሰጠበት ቢሆንም ከሶስት ዓመታት በፊት በጊዜው የፌደራል ጉዳዮች ሚኒስትር የነበሩት ዶ/ር ሽፈራው ገ/ማርያም ‹ይህ ቡድን በኢትዮጵያ የተገኘው ሁለተኛው የአልቃይዳ ሕዋስ ነው› በማለት ፍርድ ሰጥተውበታል) የሙስሊሙን የመብት ጥያቄ ለመንግስት ለማቅረብ በሕዝብ የተወከሉትን የመፍትሔ አፈላላጊ ኮሚቴ አባላት ጋር (ገና ክስ በተመሰረተባቸው በሁለተኛ ወሩ) በማስተሳሰር የቀረበ ነው፡፡\nይሄን ዘጋቢ ፊልም አሁን በድጋሚ ስመለከተው እጅግ በጣም እያዘንኩ እና መጨረስ በተደጋጋሚ እያቃተኝ ነው፡፡ በእስር ላይ በነበርኩበት ወቅት በየእለቱ በዘጋቢ ፊልሙ ከቀረቡት ሰዎች ጋር እገናኝ ነበርና፡፡ አማን አሰፋ በተባለ የአልሸባብ ወታደር የተመራን ‹ሐረካተይ ሸባብል ሙጃሒዲን ፊ ቢላድን ሒጅራቴይን› የተባለውን ቡድን አስመልክቶ እኔ መናገር የምችለው በእስር ወቅት አግኝቻቸው ስለነበሩት ስለ አቶ አማን አሰፋ ብቻ ነው፡፡ አቶ አማን አሰፋ ለፍርድ ቤትም እንዳስረዱት እርሳቸውም ‹ሰልፉ እየተጎበኘ ነው› ባሉትና ዓቃቤ ሕግ በማስረጃነት ባቀረበባቸው መፅሃፋቸው እንደገለፁት የአልሸባብ ወታደር መሆናቸውን አልካዱም ነገር ግን በኢትዮጵያ ጥቅም ላይ አንዳችም ጉዳት ለማድረስ እንዳልተነሱ ገልፀዋል፡፡ የዚህ ቡድን አባላት ናቸው የተባሉ ሌሎች ግለሰቦችን አስመልክቶ ብዙም የማውቀው ነገር አለ ማለት ባልችልም፤ ክሳቸውን ተመልክቼ እንደ ጋዜጠኛ ሰለሞን ከበደ ያሉ ወጣቶች ምንም በማይገባቸው ጉዳይ በግፍ እንደታሰሩ አምናለሁ፡፡\nጅሃዳዊ ሐረካትን ስመለከት እጅግ ያሳዘነኝ ጉዳይ በሕይወታቸው ተያይተው የማይተዋወቁ ግለሰቦችን እና በፍፁም ለተለያየ አላማ የቆሙ ግለሰቦችን አንድ ላይ ‹ሁለቱ ቡድኖች፡ ከአልቃይዳ፣ ሻዕቢያ፣ አልሻባብና ግንቦት ሰባት ጋር የቀጥታ እና ተዘዋዋሪ ግንኙነት በመፍጠር … › በሚል ዘጋቢ ፊልሙ የፍርድ ውሳኔ ከመስጠቱ እጅግ በጣም አስቀድሞ ብይን ሰጥቶባቸዋል፡፡ የሙስሊሙ መፍትሔ አፈላላጊ ኮሚቴ (መአኮ) አባላት ከሆኑት እና አሁን በግፍ ተፈርዶባቸው በእስር ላይ ከሚገኙት አቡበክር አሕመድ፣ ካሚል ሸምሱ፣ አሕመድ ሙስጠፋ፣ ሼህ መከተ ሙሔ እና ያሲን ኑሩ (በመስከረም 2008 ከእስር የተፈታ)፤ እንዲሁም ከኮሚቴው ጋር ሰርታችኋል ተብለው የግፍ ሰለባ ከሆኑት በድሩ ሁሴን፣ ሙባረክ አደም እና አቡበክር አለሙ (በመስከረም 2008 ከእስር የተፈታ) ጋር በታሰርኩበት ወቅት እጅግ የቀረበ ግንኙነት ስለነበረኝ በዘጋቢ ፊልሙ ‹ሁለተኛው ቡድን› ተብሎ ስለተገለፀው ቡድን ብዙ መናገር እችላለሁ፡፡\nየሙስሊሙ መፍትሔ አፈላላጊ ኮሚቴ አባላት እና ተባብራችኋል ተብለው የተፈረደባቸው ኢትዮጵያዊያን\n© ማሕበራዊ ሚዲያ\nየኮሚቴው አባላትም ሆኑ ከኮሚቴው ጋር ግንኙነት አላችሁ ተብለው የተከሰሱትን ግለሰቦች እጅግ የሚከበሩ እና አይነተኛ ዜጎች (ideal citizens) ሆነው ነው ያገኘኋቸው፡፡ የታሪክ፣ የፖለቲካ እንዲሁም የሐይማኖት ንፅፅራዊ (Comparative Religion) እውቀታቸው ከፍ ያለ፤ አይደለም ከሽብርተኝነት ጋር ከግለሰብ ፀብ ጋር እንኳን ስማቸው አብሮ መነሳት የሌለባቸው፤ ይሄ ሁሉ በደል ተፈፅሞባቸውና ስማቸው ጠልሽቶ እንኳን ቂም የሚባል ነገር ማንም ላይ የማይቋጥሩ ግለሰቦች ናቸው፡፡ ለሳይንሳዊ እውቀት ትልቅ ክብር የሚሰጡ (ከበድሩ ሁሴን ጋር ከስምንት ወራት በላይ አንድ ላይ አንድ ቤት ስንኖር በተደጋጋሚ አንስተን ያወራነው እና ሊያስረዳኝ የሚሞክረው ጉዳይ እሱ እጅግ ስለሚያደንቀው የታላቁ ስኮትላንዳዊ ፊዚስት ጀምስ ክለርክ ማክስዌል ‹Maxwell’s Equations› ነው፡፡ በድሩ ሀይማኖታዊ እውቀቱ ከፍ ያለ ከመሆኑ ባለፈ በእንደ ጋንዲ አይነት ሰዎች ታሪክ የሚመሰጥ፤ በእንደ ማክስዌል አይነቱ ፊዚስት የሚደመም ሰው ነው)፣ በየቀኑ የሚያነቡና የሚፅፉ (የኮሚቴው አባላት ከታሰሩ ወዲህ ከ20 በላይ መፅሃፍትን ከእስር ሆነው ማሳተማቸውን ማየቱ ብቻ ለዚህ በቂ ነው) እንዲሁም ለሌላ ሐይማኖት ተከታዮችም ሆነ ለእንደኔ አይነቱ ሐይማኖት አልባ (Atheist) ክብር የሚሰጡ ግለሰቦችም ናቸው፡፡ ይሄን ስፅፍ ብዙ ስሜታዊ የሚያደርጉ ነገሮች እየተፈታተኑኝ ነው፡፡\nእንግዲህ መንግስታዊው ቴሌቪዥን ‹ጅሃዳዊ ሐረካት› በሚለው ዘጋቢ ፊልሙ ግፍ የሰራባቸው እነዚህን መልካም ሰዎች ነው፡፡ በእስር ላይ በነበርንበት ወቅት ስለ ‹ጅሃዳዊ ሐረካት› እያነሳን ብዙ ተሳስቀናል፡፡ አቡበክር አሕመድ በድብቅ ካሜራ የተቀረፀው በረመዳን የፆም ወቅት ያለማቋረጥ ከአስራ ሁለት ሰዓታት ለሚበልጥ ጊዜ ‹ምርመራ› እየተደረገበት እኩለ ሌሊት ላይ እንደሆነ እያነሳ ‹ሕዝብ እንደሆነ እውነቱን በማግስቱ አውቋል› እያለ የሚስቅ ሰው ነው፡፡\nለማንኛያውም ዘጋቢ ፊልሙ አሁንም ዋሃቢያ/ሰለፊያ ያለውን ቡድን የችግሮች ሁሉ መነሻ በማድረግ ነባሩ እስልምና ወይም ሱፊያውን በማወደስ ተጠንቀቁ ይለናል፡፡\nሶስተኛው በመንግስታዊ ቴሌቪዥኑ የቀረበው ዘጋቢ ፊልም ደግሞ በኢትዮጵያ ፈርስት ዶት ኮም ባለቤት አቶ ቢኒያም ከበደ የተዘጋጀው ‹ሀዘን ለመድረስ … ጉዞ ወደ ደሴ› የተባለው ዘጋቢ ፊልም ነው፡፡ ይህ ዘጋቢ ፊልም በዋናነት በደሴ ከተማ የተገደሉትን የሸህ ኑሩ ይማምን አሟሟት ለማሳየት የቀረበ ሲሆን፤ ሸህ ኑሩን ወሃቢስቶች ናቸው የገደሏቸው በማለት በጉዳዩ ላይ ገና ተጠርጥረው የተያዙ ግለሰቦችን ‹ቅጥረኛው ነፍሰ ገዳይ እና የሽብር ቡድኑ መሪ› በማለት ስማቸውን እየጠቀሰ ራሱ ከሶ ራሱ ፍርድ እዛው የሚሰጥ ነው፡፡ ተጠርጣሪዎቹ ግን እስከ አሁን ድረስ ጥፋተኛ ያልተባሉና ጉዳዩም ገና በሕግ ሒደት ላይ ያለ ጉዳይ ነው (በእስር ላይ በነበርኩበት ወቅት በዚህ ጉዳይ (‹የደምፃችን ይሰማ የደሴ ክንፍ አባላት› ተብለው) ተጠርጥረው ከታሰሩት አንዋር አደም እና አብዱ ያሲን ጋር ብዙ አውርተናል፤ ‹መንግስት ዜጎቹ ላይ ለምን ወንጀል እንደሚያቀነባብር አልገባንም;› ይሉኝ ነበር)፡፡ ዘጋቢ ፊልሙ የተለመደውን የሰለፊያ/ሱፊያ ክፍፍል ለማጉላት ከመሞከሩ ባለፈም አሁን ያለውን ‹የድምፃችን ይሰማ› እንቅስቃሴም ተጠያቂ ለማድረግ ይሞክራል፡፡\nበመንግስታዊ ቴሌቪዥኑ የቀረቡት ከእስልምና እና ከሽብርተኝነት ጋር ተያይዘው በአራተኝነትና በአምስተኝነት ከቀረቡት ዘጋቢ ፊልሞች በግንቦት 2007 የቀረበው ‹የጥፋት መልዕክተኞች› እንዲሁም አሁን በጥር 2008 የቀረበው ‹የማንቂያ ደወል› ናቸው፡፡ ሁለቱም ዘጋቢ ፊልሞች በይዘታቸውም ሆነ በአላማቸው አንድ አይነት ሊባሉ የሚችሉ ናቸው፡፡\n‹የዛሬዎቹ አክራሪዎች የሙሃመድ አብዱል ዋሃብ አስተምህሮ ከመጣ በኋላ ብቅ ያሉ ናቸው› ከማለት ጀምሮ፤ ‹የአክራሪዎቹ መፅሃፍት ሊቃጠሉ ይገባል› በማለት ስነ መለኮታዊ ብይን የሚሰጡ ናቸው፡፡ ሁለቱም ዘጋቢ ፊልሞች በ ‹ሀዘን ለመድረስ … ጉዞ ወደ ደሴ› ዘጋቢ ፊልም ላይ ዋነኛ የትኩረት ነጥብ የነበሩትን ሸህ ኑሩ ይማምን የአክራሪነት ሰለባ በማድረግ ያቀረቡ ሲሆን፤ ከአዲስ ግንባር እና ከጅሃዳዊ ሐረካት ዘጋቢ ፊልሞች ላይ ምስሎችን በመውሰድ ሒደቱ የቀደምቶቹ ዘጋቢ ፊልሞች ቀጣይ ክፍል የሆነ ያክል እንዲሰማን ያደርጋሉ፡፡ በአጭሩ ሁለቱም ዘጋቢ ፊልሞች ‹መንግስት በሐይማኖታዊ ጉዳይ ጣልቃ አይገባም› ከሚለው ሕገ መንግስታዊ ድንጋጌ በተቃራኒው መንግስት ለዜጎች ይህኛው ሴክት› ይስማማችኋል ወደ ሚል ምርጫ የገባባቸው ሆነው ነው የቀረቡት፡፡\nበአጠቃላይ አምስቱ ዘጋቢ ፊልሞች በተመሳሳይ ድምፀት፣ አስፈሪ እና አስገምጋሚ ማጀቢያ ሙዚቃዎችን ከጀርባቸው አድርገው፤ እጅግ ተቃራኒ የሆኑ ግለሰቦችን በአንድ ቅርጫት በመክተት የሚፈርጁ ከመሆናቸውም ባለፈ በዜጎች ላይ ፖለቲካዊ ብይን በመስጠት ሙስሊሙን የበለጠ ግራ መጋባት ውስጥ የሚከቱ እንዲሁም ሙስሊም ያልሆነውን ሕብረተሰብ ደግሞ ፍርሃትና ጥርጣሬ ውስጥ እንዲገባ የሚያደርጉ ናቸው፡፡ በድምሩ 224 ደቂቃ የሚረዝሙት እነዚህ ዘጋቢ ፊልሞች ስለመንግስት ፍላጎት እና ሕብረተሰቡ ውስጥ ሊፈጠር ስለሚችለው ውዝግብ ብዙ የሚናገሩ ናቸው፡፡ መሰረታዊዎቹን እንኳን ብናይ፡\nሱፊያን ማጉላት - ሰለፊያን ማጠልሸት\nሁሉም ዘጋቢ ፊልሞች በአጭሩ የሚገልፁትን ነገር ቢኖር ነባሩ እስልምና (ሱፊያው) መቻቻልን የሚሰብክ እንደሆነና መጤው ዋሃቢያ (ሰለፊያ) ደግሞ ሃገሪቱን ወደ ትርምስ ለመክተት ሙስሊሙንም ወደ ተሳሳተ አቅጣጫ እየመሩት ስለሆነ ሰለፊያውን መፅሃፋቸውን ሳይቀር በማቃጠል ማስቆም አለብን የሚል ነው፡፡ እኔ ያገኝኋቸው የዘጋቢ ፊልሞቹ ሰለባዎች ‹ሱፊ ነኝ› - ‹ሰለፊ ነኝ› ሲሉ አልሰማሁም ሁሉም ‹ሙስሊም ነኝ› ይሉኛል እንጂ፡፡ ከዘጋቢ ፊልሞቹ ግን የአሁኑ የኢትዮጵያ ሙስሊሞች የመብት እንቅስቃሴ አደባባይ ከመውጣቱ በኩል መንግስት በተለያዩ የፖሊሲ ሰነዶቹ በኢትዮጵያ ውስጥ ያለን የእስልምና አክራሪነት መገለጫ ‹ሃዎርጅያ› የተባለው የእስልምና ሴክት ነው የሚለውን የቀድሞ ፍረጃውን ትቶ አሁን ነገሮችን በማስፋት ሰለፊያው (ውሃቢያው) ነው የአክራሪነቱ ሁሉ መገለጫ ወደሚል አጠቃላይ ፍረጃ እንደገባ መገንዘብ ይቻላል፡፡\nየሱፊን አስተምሮ ድጋፍ በመስጠት ማጎልበት የሽብርተኝነት ዋነኛ መዋጊያ መሳሪያ እንደሆነ እንደ RAND Corporation እና Heritage Foundation ባሉ የአሜሪካ ፖሊሲ አማካሪዎች መገለፅ ከተጀመረ ጊዜ ጀምሮ ከሞሮኮ እስከ ሩሲያ - ከአልጀሪያ እስከ ፓኪስታን ድረስ ይሄን መመሪያ የመከተል አዝማሚያ እንደሚታይ የቅርብ ጊዜ ሂደቶች ያመላክታሉ፡፡ ለዚህም እንደ ምክንያት እየተጠቀሰ ያለው የሱፊው አስተምህሮ መቻቻልን የበለጠ ይሰብካል ከሚል መነሻ እንደሆነ ይገልፃሉ፡፡ ይሄን ጉዳይ በጥልቀት ያጠኑት የበትለር ዩንቨርስቲው ዶ/ር ፌት ሙይዲን በቅርቡ በፃፉት አንድ ፅሁፋቸው ላይ፡\nPromoting Sufism, particularly at the expense of other Islamic traditions is highly problematic. The perception of Sufism as […] a moderate or tolerant form of Islam cements a dichotomy between ‘good’ and ‘bad’ understanding of religion. […] Categorization of good and bad Muslims rely not on sound judgments of behaviors and actions but, rather on simple labels based on the way in which people practices their faith.\nበማለት ‹ሱፊያው መልካም ነው፤ ሌላው ደግሞ ጥፋት ነው› የሚል የእስልምና አረዳድ በጣም አደገኛ እንደሆነ ይገልፃሉ፡፡ Mark Woodward et al በበኩላቸው ‘Salafi Violence and Sufi Tolerance? Rethinking Conventional Wisdom’ በተባለና ደቡብ ምስራቅ እስያንና ምዕራብ አፍሪካን እንደማሳያ በማድረግ ባዘጋጁት ጥናታዊ ፅሁፋቸው ከዚህ የዶ/ር ፌት ሙይዲን ሐሳብ ጋር ተመሳሳይ በሆነ መንገድ ‹ሰለፊያው ጦረኛ ነው፤ ሱፊያው ሰላማዊ ነው› የሚለው አካሄድ ከእውነታው የራቀ እንደሆነ እና ስነ መለኮታዊ ልዩነትን መሰረት ያደረገ አካሔድም የባሰ ችግርን እንጂ መፍትሔን እንደማይወልድ ይገልፃሉ፡፡ ዶ/ር ፌት ሙይዲን ጉዳዩን በሚገባ አጥንተው በፃፉትና ብዙ ተቀባይነት ባገኝው ‘Sponsoring Sufism: How Governments Promote Mystical Islam in their Domestic and Foreign Policy’ በተባለው መጽሃፋቸው በተለይም አንባገነናዊ መንግስታት ሱፊያውን ደግፈው የሚቆሙባቸው ሁለት ዋነኛ ምክንያቶች አሉ በማለት ያስረዳሉ፡\nሱፊያው ማሕበረሰብ በባሕሪው ከፖለቲካ ራሱን ያራቀ (apolitical) በመሆኑ አንባገነናዊ መንግስታቱ ፀጥ ለጥ አድርገው ለመግዛት ይቀላቸዋል እንዲሁም፤\nእስልምና በዋናነት ከሚታወቅበት ካሕን አልባነት (non-clergical) በተለየ መልኩ የሱፊ የሐይማኖት አባቶች በሱፊያው ማሕበረሰብ ውስጥ ሰፊ ተቀባይነት ያላቸው በመሆናቸው እና ማሕበረሰቡንም ከፖለቲካ እንዲርቅ ማድረግ በቀላሉ ስለሚችሉ ነው በማለት ያስረዳሉ፡፡\nበመንግስታዊው ቴሌቪዥን የቀረቡትን አምስቱንም ዘጋቢ ፊልሞች የተመለከተ ሰው ኢትዮጵያ ውስጥ ሱፊያን ለማጠናከር መንገድ የመጥረግ ስራ እየተካሔደ እንደሆነ ሊሰማው ይችላል፡፡ ከአሁኑ የኢትዮጵያ ሙስሊሞች የመብት እንቅስቃሴ ጋር ስማቸው በመጥፎ ከሚነሱት ግለሰቦች መካከል አንዱ የሆኑት እስራኤላዊው ፕሮፌሰር ሐጋይ ኤርሊኸ ከአስር ዓመት በፊት ከሙስጠፋ ካባ ጋር በመሆን በ International Journal of Middle East Studies ላይ ‘Al-Ahbash and Wahhabiyya: Interpretations of Islam’ በሚል ርዕስ ባሳተሙት ፅሁፋቸው የኢትዮጵያንና የሊባኖስን መመሳሰል ተመልክተው በመደምደሚያቸው ላይ እንደ አህባሽ ያሉ የሱፊ አስተምህሮቶች እንዲጎለብቱ ቢደረግ መልካም እንደሆነ በገደምዳሜ ገልፀው ነበር፡፡ የዘጋቢ ፊልሞቹ መደምደሚያም ከዚህ እውነታ ጋር ይቀራረባል፤ ዶ/ር ፌት ሙይዲን በሚገልፁት መልኩ የሚሔድ መሆኑም ፍንትው ብሎ ይታየናል፡፡ ዶ/ር ሙይዲን ግን ‹ይህ በጣም አደገኛ አካሔድ ነው፤ ተጠንቀቁ!› እያሉ ነው፡፡\nየመብት ጥያቄን መሸሽ\nሌላው የዘጋቢ ፊልሞቹ መሰረታዊ ባህሪ ለመንግስት ያልተመቹትን ሁሉንም አይነት እንቅስቃሴዎች በስመ ሙስሊም በአንድ ቅርጫት ውስጥ መክተታቸው ነው፡፡ ይሄም በተለይም ላለፉት አራት ዓመታት የኢትዮጵያ ሙስሊሞች እያደረጉት ያለውን እጅግ ሰላማዊና ፍትሃዊ ጥያቄ በዘጋቢ ፊልሞቹ ከነአልቃይዳ እና አልሸባብ ጋር አንድ ላይ ደምረው በማቅረባቸው የሚታይ ነው፡፡ ዜጎች ሕገ መንግስቱን ይዘው አደባባይ ወጥተው ሕግ ይከበርልን ሲሉ የሌለን ዓላማ ፈጥሮ አላማችሁ ሌላ ነው ማለት መብት ጥያቄን ላለመመለስ የሚደረግ ሙከራ ከመሆን ያለፈ ፋይዳ የለውም፡፡ ዜጎች በሕጋዊ መንገድ የጠየቁት ጥያቄ የማይመለስላቸውና መብታቸው የማይከበርላቸው ከሆነ ደግሞ መብታቸውን ለማስከበር መጣራቸው አይቀርም፡፡ የመብት ጥያቄን መንግስት በዘጋቢ ፊልም አጥላልቶ ማለፉ ዘላቂነት ካለመኖሩም ሌላ ለመብት ጠያቂዎቹ ክብር አለመስጠትም ነው፡፡ ይህ ደግሞ የሚያመጣው አይታወቅም፡፡\n‹የከሸፈ የሽብርተኝነት ትግል?›\nመንግስት የመብት ጥያቄዎችን ከሃይልና ከሽብርተኝነት እንቅስቃሴዎች ጋር አመሳስሎ በዘጋቢ ፊልሞቹ ማቅረቡ ከሁሉም በላይ የሚያመጣው መዘዝ ደግሞ፤ የሚባለውን አክራሪነትም ሆነ ሽብርተኝነትን ከመከላከል ይልቅ የሚያባብስ ተግባር መሆኑ ነው፡፡ የሙስሊሙ (መአኮ) አባላት በተደጋጋሚ እንደሚሉት አክራሪነትንም ሆነ ሽብርተኝነትን መከላከል የሚቻለው ከሕዝቡ ጋር አብሮ በመስራት እንጂ መብትን የጠየቀን ሁሉ ‹አሸባሪዎች ናችሁ› በማለት አይደለም፡፡ ሽብርተኝነትን በእጅጉ የሚፀየፉትን እንደ የኮሚቴው አባላት ያሉ ሙስሊሞችን ‹ከአልሸባብ አባላት ጋር አንድ ናችሁ› ብሎ ፈርጆ ሽብርተኝነትን እታገላለሁ ማለት መቼም ፍሬ የሌለው ስራ ከመሆን አያልፍም፡፡ መንግስት አሁን የያዘው ሁሉንም ተቃውሞ በሽብርተኝነት የመፈረጅ አባዜ እጅግ ብዙ ዋጋ የሚያስከፍል ጦስ ይዞ መምጣቱም አይቀርም፡፡\nሌላው የዘጋቢ ፊልሞቹ ተመሳሳይ ባህሪ ደግሞ በፍርድ የተያዙ ጉዳዮችን ያለምንም ሐፍረት ብይን መስጠታቸው ነው፡፡ መንግስታዊው ቴሌቪዥን አሸባሪዎች ናቸው ብሎ በመፍትሄ አፈላላጊ ኮሚቴው አባላት ላይ ውሳኔ የሰጠው ገና ዓቃቤ ሕግ ክስ በከፈተ በሁለተኛው ወር ላይ ሲሆን ፍርድ ቤቱ ውሳኔ የሰጠው ግን መንግስታዊው ቴሌቪዥን ከወሰነባቸው ከሁለት ዓመት ከሰባት ወራት በኋላ ነው፡፡ ፍርድ ቤቱም የመንግስትን ውሳኔ ቀድሞ እያወቀ ነፃ ናቸው ብሎ ለማሰናበት ምንም አቅም አይኖረውም፡፡ ይሄን ተገንዝበው የመአኮው አባላት እነሱን አስመልክቶ የተላለፈውን ‹ጅሃዳዊ ሐረካት› የተባለው ዘጋቢ ፊልም እንዳይተላለፍ ከፍርድ ቤት እግድ (injunction) አውጥተው ቢሔዱም ማንም ሊሰማቸው አልፈቀደም፡፡ በደንብ ከሚታወቀው ከመአኮው ሒደት ባለፈም የሸህ ኑሩ ይማም ገዳዮች ናችሁ የተባሉ ግለሰቦችም በብሔራዊ ቴሌቪዥኑ ቅጥረኛ ነብሰ ገዳይ እና ሽብርተኞች ተብለው ከተፈረጁ ሁለት ዓመታት ቢያልፉም ይህ ፅሁፍ እስከተፃፈበት ጊዜ ድረስ ፍርድ ቤት ጥፋተኛ ያላላቸውና ጉዳያቸውም በፍርድ ቤት የተያዘ ጉዳይ ነው፡፡\nበዘጋቢ ፊልሞቹ ገና ጉዳዩ ፍርድ ቤት በር እንደደረሰ የሚሰጠው ይህ የጥፋተኝነት ውሳኔ በአጠቃላይ በፍርድ ቤት የተያዘን ጉዳይ በሚዲያ ማራገብ ከሚያመጣው ተፅዕኖ ባለፈ እንደኛ አይነት የፍርድ ቤት ነፃነት በስራ አስፈፃሚው ጉያ ውስጥ ባለ ሀገር ደግሞ የፍርድ ቤቱ ውሳኔ ነፃ ይሆናል ብሎ ማሰብ ራስን ማድከም ነው፡፡ ከሁሉም በላይ ይህ አይነቱ ፍረጃ ዜጎች ጥፋተኝነታቸው እስኪረጋገጥ ድረስ በሕግ ፊት ጥፋተኛ ተብለው ያለመገመት (presumption of innocence until proven guilty) ሕገ መንግስታዊ መብትን በመጣስ፤ በተገላቢጦሹ ራሳቸው ንፅህናቸውን እስኪያረጋግጡ ድረስ ጥፋተኛ ናቸው (presumption of guilty until proven innocent) ወደሚል መደምደሚያ ያደርሰናል፡፡\nበሙስሊሙ ውስጥ ያለውን የስነ መለኮት መሰነጣጠር መጨመር\nኢትዮጵያ በሙስሊም ሕዝብ ብዛት በዓለም ላይ ካሉት ቀዳሚ አስራ አምስት ሀገራት አንዷ ስትሆን በሕዳጣን ሙስሊሞችም ረገድ በዓለም ላይ ከሕንድ ቀጥላ በሁለተኝነት ብዙ ሙስሊሞች ሕዳጣን (largest minority) ሆነው የሚኖሩባት አገር ናት፡፡ በዚህ ትልቅ ማሕበረሰብ ውስጥ የስነ መለኮታዊ ልዩነቶች መኖራቸው ባይካድም በብሔራዊ ቴሌቪዥኑ እየቀረቡ ያሉት የዘጋቢ ፊልሞች (በተለይም ‹የጥፋት መልዕክተኞች› እና ‹የማንቂያ ደወል› በተባሉት ዘጋቢ ፊልሞች) ግን ልዩነቱን የበለጠ በማጉላት በሙስሊሙ ማህበረሰብ ውስጥ ልዩነቶቹ የጎሉ እንዲሆኑ እያደረጉ ይገኛሉ፡፡ መንግስት በዘጋቢ ፊልሞቹ አንዱን ሴክት ደግፎ ሌላኛውን ማጣጣሉ ሙስሊሙ እርስ በርስ ከሱፊያ - ሰለፊያ ውዝግብ ባለፈ ትናንሽ ልዩነቶችን እያነሳ እንዲጠቋቆም በር የከፈቱ ናቸው፡፡ ‹ይሄ ሽርክ ነው›፣ ‹ይሄ ቢድኣ ነው› የሚለውን ፍረጃ በጥቃቅን ጉዳዮች ላይ ሳይቀር መሰማት የጀመሩበት ጊዜ ነው አሁን፡፡ በሙስሊሙ ዓለም የሚገኙት ስነ መለኮታዊ ልዩነቶች ሁሉ ዛሬ በመፅሃፍት፣ በሶሻል ሚዲያ እንዲሁም በሌሎች የመገናኛ መሳሪያዎች ላይ በርከት ብለው ለኢትዮጵያ ሙስሊም በገበያ ላይ ቀርበውለታል፡፡ ኢኽዋን፣ ተብሊግ፣ ሰለፊ፣ ዋሃቢ፣ ተክፊር፣ መደኺላ፣ሐዳዲያ፣ አህባሽ፣ ተብዲዕ፣ ተፍሲቅ፣ ተድሊል፣ ኻዋሪጅ፣ ሺዓ፣ ሱፊያ፣ ቀደሪያ፣ ሙዕተዚላ፣ ሙርጂት፣ አሕመዲያ፣ ማቱርዲያ፣ አሻሪያ፣ ከራሚ፣ ጀኸሚ፣ ቲጃኒ … እያለ የማያልቅ ስም መሰጣጣትና ፍረጃው በርትቷል፡፡ መንግስት በዘጋቢ ፊልሞቹ የመጡበትን የመብት ጥያቄዎች ከመመለስ ይልቅ ይሄን ክፍፍል ማጉላትን እንደ ግብ በመያዝ ነገ ሌላ ፈተናን ይዞ መጣ ዘንድ ዛሬ የተመቻቸ ሜዳ እያዘጋጀለት ይገኛል፡፡\nበአጠቃላይ የኢትዮጵያ ሙስሊም የመብት ጥያቄ እንዲሁ መንግስት በዘጋቢ ፊልም አጥላልቶት የሚያልፍ እንዳልሆነ ያለፉት አራት ዓመታት ጥሩ ምስክሮች ናቸው፡፡ መንግስት ለተደራጀ የሰላማዊ ተቃውሞ ተገቢ ምላሽ ለመስጠት አሻፈረኝ ባለ ቁጥር ችግሮቹ የበለጠ እየተባባሱ የሀገሪቱን ፈተና የበለጠ ያንሩታል፡፡ ይባስ ብሎም ችግሩ ላይ ሌላ ችግር እየጨመረ ሕዝበ ሙስሊሙን የበለጠ ግራ መጋባት ውስጥ ሲከተው - ሙስሊም ያልሆነውን የሌላ እምነት ተከታይም የበለጠ ፍርሃት ውስጥ እያስገባው ነው፡፡\nአዘጋጅ Unknown በ 8:06 AM No comments:\nኢሕአዴግ ስልጣን ከያዘ ይሄው 25 ዓመታት እየሆነው ነው፡፡ ይሄም በጆን አቢኒክ ቋንቋ ኢሕአዴግን በኢትዮጵያ የሪፐብሊክ ታሪክ (ከዘውዱ አገዛዝ በኋላ) ለረጅም ጊዜ ስልጣን ላይ የቆየው ስርዓት ያደርገዋል፡፡ ኢሕአዴግ ወደ ስልጣን በወጣበት ወቅት የዓለም ፖለቲካዊ ምህዳር ከግራ ወደ ቀኝ ያደረገው ሽግግር ኢሕአዴግ ይዞት የመጣውን ቀይ የፖለቲካ ጥብቆ ባንዴ አውልቆ የምዕራቡ ዓለም መለያ የሆኑትን ባለ ነጭ፣ ሰማያዊና ቀይ የፖለቲካ ጥብቆ በግድ እንዲለብስ የተገደደበት ነበር፡፡ ዶ/ር መረራ ጉዲና ይሄን የኢሕአዴግን የርዕዮተ ዓለም ግርታ (confusion) ‹የግራ ፍሬቻ እያሳዩ ደብረ ብርሃን የደረሱት የኢሕአዴግ መሪዎች በፍጥነት ወደ ቀኝ ታጥፈው አዲስ አበባ ገቡ› በማለት ውብ አድርገው ይገልፁታል፡፡ ይህ ድንገተኛ የፖሊሲ ለውጥ ነው በመጀመሪያዎቹ አስር የስልጣን ዓመታት ውስጥ ሀገሪቱን ‹በግምት› ሊባል በሚችል መልኩ ያለወጥ ፖሊሲ እንዲመራት ያደረገው፡፡ ዴሞክራሲን በሚመለከት ግን ከዚህም በባሰ ደረጃ እስከ አሁን ድረስ ወጥ ሊባል የሚችል ፖሊሲም ሆነ እርምጃ ማግኝት ከባድ እንደሆነ ቀጥሏል፡፡\nእንግዲህ የመንግሥት ፖሊሲ የሌለ ወይም ግልፅ ባለሆነ ጊዜ መንግሥቱን የሚመሩት ግለሰቦች የሚሰጡት አስተያየትና ሐሳብ ውስጥ ነው ፖሊሲውንና ርምጃውን የምናገኝው፡፡ ኢሕአዴግን በሚመለከትም ይህ የመሪውን ግለሰብ ቃል መከተል የፖሊሲውን አመላካች ሆኖ ቀጥሏል፡፡ የቀድሞው ጠቅላይ ሚኒስትር መለስ ዜናዊ የግል ስሜትና ፍላጎትም የኢትዮጵያ ፖሊሲ ሆኖ ለረጅም ጊዜ ዘልቋል ማለት ይቻላል፡፡ ችግሩ ግን የመለስ ስሜትና ፍላጎት በየጊዜው ተቀያያሪ መሆኑ ነበር፡፡\nመለስ አንድ ኢትዮጵያን ከ1983 እስከ 1993 ለዐሥር ዓመታት የገዙ ሲሆን በዚህ ጊዜ በብቸኝነት ሥልጣን ለመቆጣጠር የማያስችሉ ውስጣዊ ሁኔታዎች የነበሩ በመሆኑ በአፍ ደረጃ የዚህ ጊዜው መለስ ‹ዴሞክራት› መስለው ይታዩ ነበር፡፡ መለስን አንድን ከዴሞክራሲ ጋር በተገናኝ በሚገባ የሚገልፃቸው በጥር 1983 በኢሕአዴግ የመጀመሪያው ድርጅታዊ ጉባኤ ላይ እንዲህ በማለት የተናገሩት ንግግር ነው፡\nሕዝቡ ያልተገደበ የዴሞክራሲ መብት አለው እስካልን ድረስ ይህ መብት የመናገርን መብት፣ የመደራጀት መብት፣ የመጻፍን መብት፣ የመቃወምን መብት ሁሉ ያካተተ መሆን አለበት፡፡ የፈለገውን ፖርቲ መመሥረት መብቱ ነው፡፡ አንድ ብቻ ይበቃሀል፣ ሦስት ብቻ ይበቃሀል ወይም አርባ አራት ብቻ ይበቃሀል ተብሎ የሚገደብ ነገር አይደለም፡፡ እንደፈለገው ራሱን በነጻ ማደራጀት ይችላል፡፡ የራሱን አቋም የሚያራምድበት፣ የፈለገውን ሀሳብ ይዞ ቢያስፈልገው ፓርቲ መመሥረት ይችላል፡፡ ይሄ የዴሞክራሲ መብቱ ነው፡፡\nአዘጋጅ Unknown በ 2:25 AM 1 comment:\nዘርፍ: democracy, Ethiopia\nጥንት፣ ዐሥር ዓመት ከዘለቀ የግሪክ እና ትሮይ ጦርነት በኋላ ግሪኮች ሰለቻቸው እና መላ ዘየዱ። ግዙፍ የጣውላ ፈረስ ገንብተው ውስጡ የተመረጡ ወታደሮችን አስቀምጠው ሸሹ። ይህንን እንደ ድል የቆጠሩት ትሮዮች ለድላቸው መታሰቢያ ይሆን ዘንድ ፈረሱን ጎትተው ከተማቸው መሐል አቆሙት፡፡ በውድቅት ለሊት፣ ፈረሱ ውስጥ የተደበቁት ግሪኮች ወጥተው የትሮይ ከተማን በማውደም በጦርነቱ አሸናፊነት ተቀዳጁ እስከወዲያኛው ይባላል። ዛሬ-ዛሬ በመላው ዓለም “የትሮይ ፈረስ” (Trojan Horse) የሚለው ሐረግ ‹ለእኩይ ዒላማ መሸሸጊያነት የሚሰጥ መልካም መሳይ ምክንያት› የሚለውን ለመግለጽ ይጠቅማል።\nኢትዮጵያ ውስጥ ባለው የገዢው ፓርቲ ብያኔ መሠረት የኢትዮጵያ ችግር የሠላም፣ የልማት እና የዴሞክራሲ (እንደ ቅደም ተከተላቸው) ነው። ሦስተኛው ለሁለተኛው፣ ወይም ሁለተኛው ለአንደኛው ሲባል ሊጨፈለቁ ይችላሉ። ሦስቱ አብረው እንደሚገኙ ሳይሆን፣ በተራ በተራ እንደሚረጋገጡ ይደሰኮራል፡፡ ሠላም ያለምንም ቅድመ ሁኔታ መኖር አለበት የሚለው የኢሕአዴግ መደምደሚያ የኦጋዴንን፣ የጋምቤላን እና በቅርቡ ደግሞ (በማስተር ፕላኑ ሳቢያ) የኦሮሚያን ሕዝባዊ ጭፍጨፋዎች ለማስተባበል (to justify) ከመዋሉም በላይ ብዙ የተሞተለትን የባድመን መሬት አሳልፎ መልሶ አስከመስጠት አስደርሷል። “ለሠላም” ሲባል! አንፃራዊ ሠላም ባለበት ጊዜ ደግሞ ዴሞክራሲ ለልማት በሚል ሰበብ እየደማ ነው። በሌላ በኩል የዚሁ ብያኔ ባለቤት ኢሕአዴግ “ዴሞክራሲ ለኢትዮጵያ አማራጭ አይደለም፣ ግዴታ ነው” ይላል። ስለዚህ ‹ልማትና ዴሞክራሲን አብረን እያስኬድን ነው› የሚል ነቢብ እየደሰኮረ በሌላ አጀንዳ ደግሞ መልሶ ‹ለልማት ሲባል ዴሞክራሲ ይ ቆይ፤ የድኃ ሕዝብ ቀዳሚ ጥያቄ ዳቦ ነው› በሚል ዴሞክራሲን ጥያቄ እንደቅንጦት እቃ ጥያቄ ቸል ይለዋል። የሁሉም ነገር ታዛቢዎች ‹አለ የሚባለው ልማትስ የታለ?› ብለው መጠየቃቸው አልቀረም።\nእውን ልማትና ዴሞክራሲ ይጋጫሉ?\nቻይናና ሕንድ፣ ሁለቱም፣ ልማታዊ አገረ-መንግሥት (developmental state) የሚል ማዕረግ አግኝተዋል። በሁለቱ መካከል ያለው ልዩነት ሕንድ ዴሞክራሲያዊ መሆኗ ላይ ነው። ፋሪድ ዘካርያ “The Post-American World” ባሰኘው መጽሐፍ ሕንዶችን “በየዓመቱ በአማካይ 9 በመቶ የሚያድግ ኢኮኖሚ ይዘው በመሪዎቻቸው የማይደሰቱ ሕዝቦች ናቸው” ይላቸዋል። በየምርጫው መሪ ይቀያይራሉ። ቻይኖች ግን ለዚህ አልታደሉም። ነገር ግን እነሱ በፈንታው ‹ታድለናል› የሚሉለት ነገር አለ።\nፋሪድን አንድ የሕንድ ባለሥልጣን እንዲህ ብለውታል፡- “በፖለቲካው ረገድ ሕዝባዊነትን የሚያስገኙ ብዙ ቂላቂል ተግባሮችን መፈፀም አለብን።… እነዚህ ነገሮች የረዥም ጊዜ የኢኮኖሚ ዕቅዶቻችንን ያደናቅፋሉ። ነገር ግን ደግሞ ፖለቲከኞች በአጭር ጊዜ ውስጥ የሕዝብ ድምፅ ያስፈልጋቸዋል።…” አርክቴክት ኖርማን ፎስተር የተባለ ሰውም ይህንኑ የሚያጠናክር የሚመስል ነገር ለፋሪድ ነግሮታል። “በሕንድ፣ የኸርትሮው 5ተኛ ተርሚናልን ለመገንባት፣ የአካባቢ ተስማሚነት ቅኝት (environmental review) ለማድረግ የወሰደበት ግዜ፣ በቻይና ቢሆን የቤጂንግ አየር ማረፊያን (የኽርትሮው 5ቱንም ተርሚናሎች ቢደመሩ የሚበልጠውን) ጨምሮ ለመፈፀም የሚበቃ ጊዜ ነው።” ቻይናዎች የዴሞክራሲ “ጣጣ” የለባቸውም፤ ኮሚኒስቶቹ ይህንን እንደመታደል ይቆጥሩታል።\nየሁለቱን ልዩነት ፋሪድ ዘካሪያ ሲደመድም “ዴሞክራሲ ለረዥም ጊዜ ልማት የራሱ የሆነ ተመራጭነት ሊኖረው ይችላል፤” ይላል። ሆኖም አውቶክራሲያዊ (ሕዝባዊ ተጠያቂነት የሌለባቸው) መንግሥታት “ትልልቅ የመሠረተ ልማት ፕሮጀክቶችን በማይቀናቀኑት አቅም ዐቅደው፣ ማስፈፀም ይችልሉ፤” ይላል። ፋሪድ በመደምደሚያው ያልገለፀው አውቶክራሲያዊ መንግሥታት የሚሠሯቸው ፕሮጀክቶች ያለበቂ ‹ሴክተር ሪቪው› በመሆኑ ለዘለቄታው የሚያስከትሉት ችግር መኖር አለመኖሩን ቀድሞ መገመት የማይቻል መሆኑን ነው። እንዲያም ሆኖ የቻይናን ልማት “ተአምራዊ” የሚሉት ኢኮኖሚስቶች የሕንድን የዛን ያክል አያዳንቁትም። ሕንድ የቻይናን ያክል መገስገስ ያልቻለችው በከፊል የሕዝብ ብዛት ዕድገቷን (Population growth rate) እንደ ቻይና መቆጣጠር ስላልቻለች ነው። ዴሞክራሲያዊ ተጠያቂነት የሌለባት ቻይና የሕዝብ ብዛት ዕድገቷን ፍጥነት በጉልበት መቆጣጠር ችላለች። ይህንን ለማድረግ የነደፈችው ስትራቴጂ ብዙ ማኅበራዊ ቀውስ እና ሰብኣዊ እልቂት ያስከተለ ቢሆንም መንግሥቷ አውቶክራሲያዊ ተጠያቂነት አላስከተለም። ያለቀው አልቆ የቀረው በቁሳዊ ጥቅም አንፃር ይለፍለት የሚል አቋም ይመስላል። ሕንድ ዴሞክራሲያዊ በመሆኗ ይህንን ዓይነት ነገር ማድረግ አትችልም፤ “ቻይኖች በሁሉም ነገር ይበልጡናል፤ ከሕዝብ ብዛት ዕድገት ፍጥነት በቀር” የሚሉትን ዝነኛ አባባላቸውንም ያፈሩት ለዚያ ይመስላል።\nአዘጋጅ BefeQadu Z Hailu በ 7:10 AM No comments:\nዘርፍ: economics, Ethiopia, Sociopolitics\nበኢትዮጵያ አቆጣጠር ከ1983 ዓ.ም በኋላ የሀገሪቱን ስልጣን የያዘው ሕወኃት/ኢሕአዴግ መራሹ አገዛዝ ሀገሪቱን መልሶ ለማዋቀር ትከክል ብሎ ያሰበውን በዋነኝነት ቋንቋን ማዕከል ያደረገ የዘውግ ፌደራል ስርዓት ሲገነባ ቆይቷል፡፡ ይህም በቅርብ ጊዜ የሀገሪቱ ታሪክ ውስጥ የዘውግ ማንነት ተኮር ውይቶች ጎልተው አደባባይ እንዲወጡ ዕድል ፈጥሯል፡፡ የሀገሪቱን የፖለቲካ ልሂቃን ውይይት መድረክ የተቆጣጠረው የዘውግ ማንነት ተኮር (ብሔርተኝነት) አጀንዳ ልሂቃኑ በሚያሳዩት የፅንፈኝነት ባህሪ ከጊዜ ወደ ጊዜ እየተካረረ መጥቷል፡፡ በዚህም የተነሳ አሁን ስልጣን ላይ ያለው አገዛዝ አምባገነናዊ ቢሆንም በለውጥ ምክንያት ከስልጣን ቢወገድ በሚፈጠረው ክፍተት (Vacuum) ጊዜ ውስጥ የዘውግ ማንነት ተኮር የእርስ በርስ ግጭት ሊነሳ ይችላል ብሎ በመፍራት አምባገነናዊ ባህሪውን ይዞም ቢሆን ሕወኃት/ኢሕአዴግ መራሹ አገዛዝ “ይቆይልን” የሚል አስተያየት ያላቸው ሰዎች ጥቂት አይደሉም፡፡ ከዚህ ከፍ ሲል ደግሞ ዴሞክራሲያዊ ስርዓት አሁን ሀገሪቱ ውስጥ አለ ብለው የሚያምኑትን የዘውግ ተኮር ግጭቶች ስጋት ለመቆጣጠር “ልፍስፍስ ስለሆነ አምባገነናዊ ስርዓት አሁን ላለንበት ተጨባጭ የማኅበራዊ-ፖለቲካ ሁኔታ ተመራጭ ነው” የሚሉ ሃሳቦችም ይሰማሉ፡፡\nበርግጥ ከላይ የተጠቀሱትን ሁለት አስተያየቶች የሚሰነዝሩ ሰዎች ሀገሪቱ እስከመቼ በአምባገነናዊ ስርዓት ውስጥ ብትቆይ እንደሚሻልና ምን ሲከሰት ወደ ዴሞክራሲያዊ ስርዓት ሽግግር ማድረግ ተገቢ እንደሆነ ግልፅ የሆነ የመፍትሄ ሀሳብ አብረው ሲሰነዝሩ አይሰማም፡፡ አንድ ነገር ግን ግልፅ ነው፡፡ ሀገሪቱን ለአምባገነናዊ ስርዓት ለተራዘመ ጊዜ መተው መዘዙ ብዙ ነው፡፡ በዚህ ጽሑፍ ዴሞክራሲያዊ ስርዓቶች የዘውግ ማንነት ተኮር የራስን ዕድል በራስ ለመወሰን የሚነሱ ጥያቄዎችን የሀገሪቱን ሉዓላዊ ግዛት አደጋ ውስጥ በማይከት ሁኔታ ማስተናገድ እንደሚችሉ በማሳየት ሀገሪቱ አሁን ባለችበት ተጨባጭ ሁኔታ ዴሞክራሲያዊ ስርዓት እንደሚያስፈልጋት ይሞግታል፡፡ ዴሞክራሲያዊ ስርዓት ስለተፈጠረ ብቻ በዘውግ ብሔርተኝነት ምክንያት የሚፈጠር የግጭቶች ስጋት ተኖ ይጠፋል ማለት አይቻልም፡፡ ጽሑፉ ለማስረዳት የሚሞክረው ዴሞክራሲያዊ መንግስት (ስርዓት) በኢትዮጵያ ውስጥ ሲገነባ ችግሩ አሁን ካለበት ደረጃ የበለጠ አስጊ እንደማይሆን እና ከኢትዮጵያ በፊት ተመሳሳይ ስጋት የነበረባቸው ሀገራት ዴሞክራሲን ተጠቅመው ችግሩን እንዴት እንዳለፉት ነው፡፡ ዴሞክራሲያዊ ስርዓት ኢትዮጵያ ውስጥ እንዴትና በማን ይመጣል የሚሉት ጥያቄዎች በዘውግ ብሔርተኝነት ጥያቄ መልስ ማግኝት ውስጥ ግብዓቶች ቢሆኑም ከዚህ ጽሑፍ ወሰን (Scope) በላይ ናቸው፡፡\nየዘውግ ማንነት ተኮር የፌደራል ስርዓት ለምን ኢትዮጵያን ይበታትናል?\nየኦሮሞ ዴሞክራሲያዊ ግንባር (ኦዴግ) የሚባል ድርጅት በአዲስ መልክ አደራጅተው ወደ ኢትዮጵያ ፖለቲካ የተመለሱት ሌንጮ ለታ በጻፉት አንድ ጽሑፍ ኢትዮጵያ ውስጥ አሁን ስልጣን ላይ ያለው አገዛዝ ወደስልጣን ሲመጣ የነበረው የሀገሪቱ የፖለቲካ ሁኔታ (setting) የዘውግ ማንነት መሰረት ያደረገ የፌደራል ስርዓትን እንዲከተል ከታሪክ የተረከበው የውዴታ ግዴታ እንደነበር እና ብቸኛ ሀገሪቱን ከመበታተን ለማዳን የሚችል ስርዓት እንደነበር አስረድተዋል፡፡ እንደሌንጮ ትንተና ከሆነ የዘውግ ማንነት ጉዳይ ገዢ ሕዝብን የማደራጅያ (mobilizing) ሀሳብ አድርገው የፈጠሩት በዘውግ ማንነታችን ምክንያት ጭቆና ደርሶብናል ብለው የዘውግ ማንነት ተኮር ድርጅቶችን የመሠረቱ ቡድኖች ሳይሆኑ ከዛ በፊት ዘውግ ተኮር ጭቆናን የፈፀሙ ሀገሪቷን ይገዙ የነበሩ ቡድኖች ናቸው በማለት የዘውግ ማንነት ተኮር ንቅናቄዎችን ቀድሞ ለተፈጠረ ችግር ምላሽ ብቻ እንደሆኑ ያስቀምጣሉ፡፡\nሌንጮ በጽሑፋቸው የፌደራል ስርዓቶች በተፈጥሯቸው የአገር ግዛት አንድነትን ለማስጠበቅ ጥንካሬ እንደሚያንሳቸው፣ የፌደራል ስርዓቱ የተዋቀረው ደግሞ የዘውግ ማንነትን (ቋንቋን) መሠረት አድርጎ ከሆነ የበለጠ ደካማ እንደሚያደርገው አትተዋል፡፡ የሌንጮን ሃሳብ የሚያጠናክር ተሞክሮ ለመጥቀስም የዓለም ግዙፏ ዲሞክራሲ ህንድ ከታላቋ ብሪታኒያ ቀኝ ግዛት ተላቃ ከፓኪስታን ጋር ፍቺ ከፈጸመች በኋላ ሃገሪቷን በጠቅላይ ሚነስትርነት ያስተዳድሩ የነበሩትጆዋሃርላል ኔህሩ “የገንጣይነት ስሜትን ያበረታታል እና ሀገሪቷን ወደ በለጠ መከፋፊል ያመራል” በሚል ምክንያት የሕንድ ፌደራል ስርዓትን ቋንቋን መሠረት አድርጎ መልሶ ለማዋቀር ይነሱ የነበሩ ምክረ ሃሳቦችን ለመቀበል ፍላጎት እንዳልነበላራቸው አቱል ኮህሊ የተባሉ የሕንድ ማህበራዊ ሳይንስ ተመራማሪ “Can Democracies Accommod-ate Ethinic Nationalism? Rise and Decline of Self-determination Movements in India” በሚልርዕስ ባስነበቡት የጥናት ጽሑፍ ውስጥ ጠቅሰዋል፡፡ ኔህሩ የኋላ ኋላ ግን የታሚል ቋንቋ ተናጋተናጋሪዎች የራሳቸው ፌደራል ግዛት (Tamil Nadu) እንዲኖራቸው ያነሱትን ጥያቄ ተቀብለው የታሚል ቋንቋ ተናጋሪዎች ግዛት እንዲመሠረት አድርገዋል፡፡ የሰጉት የመበታተን አደጋ ግን አልተከሰተም፡፡\nአዘጋጅ Zone 9 በ 1:52 AM 1 comment:\nዘርፍ: democracy, economics, Ethiopia, Sociopolitics


የዝናብ ህልም - Addis Admass Newspaper | Amharic news | Ethiopian news\nሲዘንብ ሁሌ የሚታወሰኝ ቦታ አለ፡፡ አሁን ከዛ ቦታ ፊት ለፊት ቆሜያለሁ፡፡\nዝናቡን የመፍራት ፍላጐቱ ስለሌለኝ ዝናቡ አፍቅሮኛል፡፡ ዝናብ በግድ ያፈቅራል… ልንሸሸው ብንፈልግም እኛን ፍለጋ ቁልቁል መወርወሩን አያቆምም፣ ብንጠለልም ስብርባሪ ድንጋይ እየፈለገና እየተጋጨ ከእግራችን ስር ማልቀሱን አይዘነጋም፡፡ ጥላቻን ወደመውደድ ሃይል የሚለውጥ አንደኛው የስነፍጥረት ውበት ዝናብ ነው፡፡ የኔ የመጥላት ቅርፅ በአለመፈለግ መጥረቢያ የተቀረፀ ነው፡፡ ከፊት ለፊቴ ያሉት የጥቁር ሻሽ ባለቤት እናትና የጫማ ባለቤት ያልሆነው ጥንጡ ልጃቸው ደግሞ ዝናቡን አለመፈለጋቸውን የሚገልፁት በንፋስ በተናቀ ላስቲክ አማካኝነት ነው -ከጭንቅላታቸው በላይ በመደረብ፡፡ ሃይለኛ ዝናብ ስለዘነበ ሰው መንገዱ ላይ የለም… መንገዱ ደግሞ ንዴቱን ፊቱን በማጨቅየት ይገልፀዋል፡፡\nእነዚህ ከፊት ለፊቴ ያሉትን ሁለት የምድር ታሪክ ውስጥ ተቀላቅለው፣ አንድ ታሪክ ሆነው ወይም አንድ ታሪክ ፈልገው ለማለቅ የሚተውኑትን እናትና ልጅ መከታተል ከጀመርኩ ረዥም የሰዓታት ዘመኖች አሳልፌያለሁ፡፡ የቤቴ ግድግዳ ስዕልና የጭንቅላቴ የምስል አለም የተጥለቀለቀው በነዚህ ምስኪን የመንገድ ዳር ውበቶች ነው፡፡ ሁልጊዜ ግን ለምን ከተደገፉት የስልክ እንጨት ግድግዳ ላይ አንስቼ በተንጣለለው ግቢዬ ውስጥ አንድ ክፍል ቤት አልሰጣቸውም እያልኩ አስባለሁ፡፡\nነገር ግን ከዛ የተዋበ ፍሬም አንስቼ ወደ ውብ ግድግዳ ባስጠጋቸው ውበቴ መሆንን ያቆማሉ፡፡\nእኔም አንዳች የምስለው ነገር አይኖረኝም፡፡ ከቤቴ ወጥቶ የነሱን ጥቁርና ግራጫ የበዛበት አለም ማየትና ያየሁትን ቤቴ ይዤ ሄጄ መሳል የመኖሬ ምክንያት አድርጌ ቆጥሬዋለሁ፡፡\nየልጁ ጨዋታ የኑሮዋቸውን ዜማ እንዳዳምጥ ይነግረኛል፡፡\nየእናትየው ትካዜ ከዚህ በፊትም እንዳልተፃፈ… ወደፊትም እንደማይፃፍ አይነት ትልቅ የመፅሃፍ ግዝፈትን ያሳየኛል፡፡ ሁለቱ አብረው ሲሆኑና ዝም ሲሉ ወይም ሲተኙ ያኔ ትክክለኛው የፈጣሪ ምስጥር ከፊቴ ፍንትው ብሎ ይታየኛል፡፡ ሲዘንብ ግን ሌላ ነገር ይከሰታል፣ ከምንማቸው ውስጥ የማያወጡት፣ ከብቸኛው ረዳታቸው ንፋስ እየተገፋ የሚመጣላቸውን የላስቲክ ቤት ይሰራሉ… ላስቲኩ እንደነፍሰ-ብርሃን ሆኖ ይከሰታል… በላያቸው ላይ ተጥመልምሎ አብሯቸው ከዝናቡ ጋር ያለቅሳል፡፡ ያን ማየት በኔ አለም ውስጥ ቤቴ ከከመርኩት ብዝሃ ሀብት በላይ የሆነ ቅርስ ነው፡፡\nበስቃያቸው ተደስቼ አላውቅም፡፡ በመኖራቸው ውስጥ የለገሱኝን ውበታቸውን ያለፍቃዳቸው ባይኔ ነጥቄያቸው ገብቼ ከሳልኩ በኋላ ከምስለው ከያንዳንዱ ምስል ፊት ደም እንባ አነባለሁ፡፡ መጠለያቸውን ላስቲኩን እያሰብኩ፣ እሱ ካለቀሰላቸው በላይ ለመሆን ከሙሉው ሰውነቴ በእንባዬ እናጣለሁ፡፡ ሸራዬ ላይ ነፍስ ሲዘሩ ከስልክ እንጨቱ ግድግዳቸው ላይ የሚሞቱ እየመሰለኝ በፍርሃትና በስጋት እርዳለሁ፡፡ ግን የስነጥበብ መጥፎ ልክፍት ይዞ በመጣው የውበት መስፈርት ስለተመታሁ ስለዋሉልኝ ውለታ ምስጋናዬን ወደ ቤት ውስጥ በማስገባት በሙቀትና በመብል ላጠግባቸው አልቻልኩም፡፡\nምክንያቱም ፍሬማቸው ስልክ እንጨቱ ከሌለ… የቀለም ወንዛቸው አዳፋው ከላያቸው ላይ ከተነሳ… ያይናቸው ሰቀቀንና የትካዜ ውርወራቸው ከቆመ፣ የኔም የመኖርና የመሳል ዘመኔ እንደሚቋረጥ አውቃለሁ፡፡ ስለዚህ እዚያው እተዋቸዋለሁ… ስለዚህ እስላቸኋለሁ፡፡\nማታ ላይ ሰዎች ለፀሎት እንደሚንበረከኩት እንበረከክና የስዕሉን ጥበብ እንድኖር ለፈረደብኝ አምላክ እርግማኔን አወርድለታለሁ፡፡\nየገባሁበት የቀለም ጉድጓድ እንደሌላው በሰላም እንድተነፍስ አልፈቀደልኝም፡፡ ሃጥያቴን የምናዘዝባቸው የቀለም ብሩሾች ለአንድም ቀን የእፎይታ ስሜት ሰጥተውኝ አያውቁም፡፡\nአሁን ማነው ሃጥያቴን መጥቶ የሚያጠራልኝ? አሁን ማነው በሽታዬን የሚጋራኝ? እነዛን ፃድቃን ውበቶቼን ስናፍቅ መጥቶ የቀለማቸውን ድምቀት በቃል የሚፈታልኝ?... በዝምታው የሚጮህልኝ… እያለቀሰ ቀለማቸውን ካይኖቹ እንባን እያፈሰሰ የሚፈጥርልኝ?\nየመጀመሪያው የዝናብ እንክብል ከምድር ዘር ወጥቶ ከሰማይ ችግኙን ሲልክና መጥቶ ከምድር ነፍስ ሲዘራ የነፍሴ ሻካራና ጐርበጥባጣ ህልውና መፈራረሱን ይጀምራል፡፡ ጣርያ ባይኖር የዝናብ ድምፅ አይኖር ይሆን እያልኩ የቤቴን ጣርያዎች በሙሉ አነሳቸኋለሁ… ዝናቡ ግን ያኔም ነበር፡፡ እደግምና ዝናብ የማይገጨው ነገር ልፈልግ በማለት በሃይል እሮጣለሁ፡፡ ከርቀቴ ፊት ያጋጠመኝ ወንዝ ካገኘሁ ከዛው ውስጥ ሰጥሜ… ውሃው ውስጥ ትንፋሼን ይዤ እቆያለሁ፡፡ ያኔ ጥቂት ዝምታን አገኛለሁ፣ ዝናቡም አይሰማኝም፡፡ ከባህሩ ውስጥ ሆኜ ወደ ላይ ሳንጋጥጥ የዝናቡ ግልፅ ሚስጥር በባህሩ መልክ ላይ ሲመላለስ የእነዛን የእናትና ልጅ ህይወት እያስታወሰ ሲያነዝረኝ ይታወቀኛል፡፡\nይህ ሁሉ መዘዝ… ይህን ሁሉ የነፍስ መወራጨት ይዞ የመጣው ከዕለታት አንድ ቀንን እየጠበቀ ታሪኩን ከምድር ከሚያትመው ብዙ የዝናብ ታሪኮች መካከል ያንዱ ቀን ታሪክ ነው፡፡ ያን ቀን ከቤቴ በለሊት ማልጄ ሁለቱን ምስኪን ፍጥረቶች፣ ምስኪን ውበቶች ባይኔ ከትቼ በሸራዬ ላበዛቸው ወስኜ የመጣሁበት ቀን ነበር… ያ ቀን ከመኖራቸው ግድግዳ፣ ከስልክ እንጨታቸው ስር ተደግፈው፣ የሌሊት ውበት መስለው ተቃቅፈው ግራጫ ብርሃን የረጩበት ቀን ነበር… ያ ቀን ግማሽ ቀን ሙሉ ካለሁበት ያልተንቀሳቀስኩበት የመጀመሪያው የደመና ቀን… የትካዜዬ ዝምታ ነበር… ያ ቀን በግማሹ ቀን ሙሉ ስጠብቃቸው ምንም አይነት የመኖር ምልክት ከውዶቹ ላይ መመልከት ያቃተኝ ቀን ነበር፡፡\nበትላንትናው ምሽት ሙሉ ሌሊቱን ሃይለኛ ዝናብ ሲዘንብ ስለነሱ በማሰብ እየተጨነቅሁ ነበር ያደርኩት፡፡ በጭንቅላቴ ውስጥ ሁለቱም ሲመላለሱ ቀጠሮ እየሰጡኝ መሆኑን አልተረዳሁም ነበር፡፡ ቀጠሮው የዘላለም ነበር፣ ቀጠሮው ያለመምጣት ነበር፣ ቀጠሮው የህይወቴ ርዝመት ነበር፡፡\nአዎ… በዛን ቀን የሌሊት ድምፅ ውስጥ የሁለቱ ውበቶች ፀጥታ ሞታቸውን አረዳኝ፡፡ በምድር ገፅ ላይ እንደዚህ ያለ ውበት ማንስ ማግኘት ይቻለዋል? ሞተውም ባይኔ ላይ ይንከራተቱ ነበር፤ ህፃኑ አሁንም የማጣጣር ጨዋት እንዴት እንደሆነ እያሳየ ነበር፣ እናት ደግሞ ምድርን የመተው ዝምታ ምን እንደሚመስል ለግራጫው ሌሊት እየነገረችው ነበር፡፡ ይህን ከኔ ውጪ የሚያውቅ ማንም አልነበረም፡፡ ሁሉም ይመጣሉ፣ ሁሉም ይሄዳሉ፣ ከዛ ሁሉ ግን የኔ ቀለሞች በሞት ውስጥ ተክዘው ውበትን ይተነፍሱ ነበር፡፡\nመሞታቸውን ለማንም አልተናገርኩም… ብናገርም ሁሉን ሚስጥሬን ለሚያውቀው ሸራዬ ነበር፡፡ እስካሁን ይገርመኝ ነበር… እንዴት ሦስት ቀናት ያህል መሞታቸውን የመንደሩ ሰው እንዳላወቀ፡፡ እኔ ግን ለአንድ ሳምንት ያህል ከነፍሴ በላይ የሆኑ ስዕሎችን ስስል ነበር፡፡ ስጋዬን የሚያስንቅ ሞት ከሞተ ስጋ ላይ እየቦጨቅሁ በቀለሜ እጮህ ነበር፡፡\nዛሬም ላይ ከዛ ቦታ ላይ ቆሜ ባዶውን የስልክ እንጨት ራቁቱን እያየሁ ሰዓሊ ነኝ እላለሁ፡፡ የሚያለቅስ እንደሚመስል ሁሉ እርጥበቱ ደርቆ አያውቅም፡፡ እሱም እንደኔ ውዶቹን የት ወስደው እንደቀበሯቸው ለማወቅ ባለ ጉጉት፣ በተስፋ ማጣት የሚሄድበት አጥቶ የተገተረ መሰለኝ፡፡\nዛሬም የግድግዳ ላይ ትዝታዬንና ሃጥያቴን እያሰብኩና እራሴን እየቀጣሁ ሰዓሊ ነኝ እላለሁ፡፡ እያዩ በመኖር መገረም አንደኛው የመጨነቅ ፍልስፍናዬ አድርጌ፣ ከቤቴ ስልክ እንጨቱ ጋር፣ ከስልክ እንጨቱ ቤቴ ብቻ በመመላለስ የህይወቴን ስፋት ማቅጠን ላይ ነኝ፡፡\nእንዳልገደልኳቸው አውቃለሁ… ዝናቡም ከማፍቀር ውጭ የሞከረው ነገር ያለ አይመስለኝም፡፡ ሞተዋል የሚል ቢመጣ እንኳን ከስልክ እንጨቱ ፊት ለፊት ቆሜ ስተክዝ የሚሰማኝ ድምፃቸው፣ የፍቅር ንቅናቄያቸው ከውስጤ ፍቆ ካላወጣው በቀር ማንም ሊያሳምነኝ አይችልም፡፡\nየምንም ጥያቄ መላሽ አይደለሁም፣ ምንም ማየት አልችልም፤ ነገር ግን ሰዓሊ ነኝ እላለሁ፡፡ እናም ዝናቡ ይዘንባል፣ ከሰው ጋር ፍቅር ይራጫል… በፍለጋ ያፏጫል፤ ፉጨቱ ውስጥ ጥሪ ያለው መሆኑን ያወቅሁት እኔ ብቻ ነኝ እላለሁ፡፡ ፉጨቱን እኔም ዝናቡም ስናፏጨው እስካሁን ተጉዘናል፡፡ ፉጨታችን ላፈሩ ነው… ላየሩ… ለላስቲኩ… ለምድር ጨርቆች… ለሸራዎች… ለብሩሾች… ለቀለሞች… ለፈጣሪ.. ለህልማችን… ለራሳችን፡፡\nዝናቡ ሲያባራ እኔ አንቀላፋለሁ… ዝናቡ ሲመጣ ይቀሰቅሰኛል፣ ከኔ ቀድሞ እነዛን ውበቶቼን… መኖሮቼን አይቷቸው እንደመጣ ይነግረኛል… ሰዓሊ አይደለሁ… ያየውን የሰማውን እየነገረኝ ውዶቼን መሳሌን እቀጥላለሁ፡፡ ለመታረቂያ እንዲሆነኝ የእናትና የልጅን እርግማን ተሸክሜ፣ የዘላለሜን ቀጠሮ በውበታቸው እየሳልኩና እያነባሁ እቀጣላቸኋለሁ፡፡\nRead 2497 times\tLast modified on Saturday, 28 July 2012 15:17\nMore in this category: « የንቃት ማስታወሻ አጭር ወግ\tየሔደ እስኪመጣ … »


2013ዓ/ም የሰላም፤ የጤና፤ የእድገት ይሁንልን፡፡ - Addis Admass Newspaper | Amharic news | Ethiopian news\nSaturday, 19 September 2020 13:53\n2013ዓ/ም የሰላም፤ የጤና፤ የእድገት ይሁንልን፡፡\n2012 ከተሰናበተ እና 2013 እንኩዋን ደህና መጣህ ከተባለ እነሆ አንድ ሳምንት ሞላው፡፡ ማንኛውም አዲስ ነገር ሲገጥም ለተወሰኑ ጊዜያት የማይረሳ ትውስታ እንደሚኖረው እሙን ነው። ስለሆነም የአለም ህዝብ ከ2019 በኢትዮጵያ ደግሞ ከ2012 አጋማሽ ጀምሮ የማይረሳ ትውስታ የሚኖረውና አሁንም ገና እዚህ በቃ ያልተባለው (COVUD-19) የኮሮና ቫይረስ ጉዳይ በዚህ አምድ ሲዘገብ መቆየቱ ይታወሳል፡፡ አበይት የሆኑትን በ2013 የመጀመሪያው ወር ላይ ለማስታወስ እና ለጥንቃቄ እንዲረዱ ለንባብ ብለናቸዋል፡፡\nየማህጸንና ጽንስ ሐኪሞች ማህበር በተለይም በእርግዝና ላይ ላሉ ሴቶች ለጥንቃቄ እንዲረዳ የተለያዩ አለም አቀፍ መረጃዎችን አጣቅሶ ለንባብ ያለው በቅድሚያ ነበር፡፡ ከነጥቦቹም መካከል የሚከተሉት ይኙበታል፡፡\n1. የኮሮና ቫይረስ በነፍሰ ጡር እናቶች ላይ ምን ያስከትላል?\nእስከ አሁን ባለው መረጃ መሰረት የነፍሰ ጡር እናቶች ከሌላው የህብረተሰብ ክፍል በተለየ ሁኔታ ከባድ የሆነ የጤና እክል አልታየባቸውም። ሆኖም አዲስ ቫይረስ ስለሆነ በሽታው እንዴት የነፍሰ ጡር ጤንነትን እንደሚያውክ ገና በግልጽ የሚታወቅ ነገር የለም። አብዛኛው የነፍሰ ጡር እናቶች ግን ቀላል ወይም መለስተኛ የሆነ የጉንፋን በሽታን የሚመስል ምልክት ይኖራቸዋል ተብሎ ይጠበቃል።\nበቫይረሱ ከፍተኛ የሆነ የጤና እክል የሚታይባቸው የህብረተሰብ ክፍሎች፤ አዛውንቶች፣ የተዳ ከመ የበሽታ መከላከል አቅም ያላቸው ወይም የሰነበተና የታወቀ በሽታ ያላቸው ናቸው።\nእርግዝና ሰውነትን በሽታ የመከላከል አቅሙን ስለሚቀንስ፤ አንድ ነፍሰ ጡር ሴት በትንፋሽ ለሚተላለፉ የበሽታ አምጪ ቫይረስ ያላት ተጋላጭነት እጅግ ከፍ ያለ ነው። ነፍሰ ጡሯ የሰነበተና የታወቀ በሽታ ለምሳሌ የአስም ወይም የስኳር ህመምተኛ ከሆነች፤ ኮሮና ቫይረስ ከፍተኛ የሆነ የጤና እክል ሊያስከትልባት ይችላል።\n2. የነፍሰ ጡር እናት በምርመራ የተረጋገጠ የኮሮና ቫይረስ ህመምተኛ ከሆነች፤ ጽንሱ ላይ ምን ሊከሰት ይችላል?\nየኮሮና ቫይረስ አዲስ የበሽታ አምጪ ህዋስ በመሆኑ ባህሪው ገና ያልታወቀ ፤ ከፍተኛ ምርምር እየተደረገበት ያለ ቫይረስ ነው። እስከ አሁን ያሉት ጥናቶች እንደሚያሳዩት ከሆነ ግን፤ ቫይረሱ ውርጃን ስለማስከሰቱ ወይም እድገት ላይ ወዳለው ሽል ስለመተላለፉ የሚያሳይ መረጃ የለም።\nሌሎች ነጥቦችም ከላይ ከተጠቀሱት መሰረታዊ ነጥቦች ጋር የተላለፉ ሲሆን እነዚያ ግን በማን ኛውም ጊዜ ለማንኛውም ሰው እየተነገሩ ካሉት በግል እና በሕክምና አገልግሎት ሊወሰዱ ከሚገ ባቸው የጥንቃቄ አተገባበሮች መካከል ናቸው፡፡\nየማህጸንና ጽንስ ሐኪሞች ማህበር ካወጣቸው ጠቃሚ ነጥቦች በተጨማሪም የአለም የጤና ድርጅት ከተለያዩ አካባቢዎች ለሚደርሱት ጥያቄ ዎች የሰጠው መልስ በዚሁ አምድ ለንባብ መባሉ ይታወሳል፡፡ ከጥያቄና መልሶቹ መካል ቀንጨብ ያደረግናቸው የሚከተሉት ናቸው፡፡\nበእርግዝና ላይ ያለች ሴት ሕመሙ ሳይሰማት አስቀድማ የኮሮና ቫይረስን ምርመራ ማድረግ አለባትን?\nየህክምና ምርመራ ማድረግ ይገባታል አይገባትም የሚለውን ከመወሰን በፊት ሁኔታው እንደሚ ኖሩበት ቦታና ሁኔታ የሚለያይ መሆኑን መረዳት ተገቢ ነው፡፡ ነገር ግን WHO የሚሰጠው ምክር አለ፡፡ በእርግዝና ላይ ያሉ ሴቶች የኮሮና ቫይረስ ስሜት ሲኖራቸው ከምንም ነገር በማስቀ ደም ምርመራ ማድረግ አለባቸው፡፡ የኮሮና ቫይረስ በደማቸው ውስጥ ካለ ልዩ እና የተለየ እንክ ብካቤ ሊደረግላቸው ይገባል፡፡\nCOVID-19 ከእናትየው ወደ ጽንሱ ወይንም ወደ ጨቅላው ይተላለፋልን?\nአንዲት እርጉዝ ሴት የኮሮና ቫይረስ ቢኖርባት ወደ ጽንሱ ወይንም በማህጸን ውስጥ ወደአለ ህጻን መተላለፉ እስከአሁን ድረስ ግልጽ አይደለም። እስከአሁን ድረስ ቫይረሱ በጽንሱ ላይ ወይንም በተወለደው ልጅ ላይ ለመተላለፍ የሚያበቃው ምክንያት በሽርትውሀም ይሁን በእናት ጡት ወተት አልተገኘም፡፡\nበእርግዝናና ልጅ በመውለድ ጊዜ ምቹ የሆነ የጤና አገልግሎት ይኖራልን?\nሁሉም በእርግዝና ላይ ያሉ ሴቶች እና የኮሮና ቫይረስ እንዳለባቸው የተገመተ ወይንም የተረ ጋገጠላቸው ሴቶች ጥራት እና ብቃት ያለው የጤና አገልግሎትን ከመውለዳቸው በፊትም ይሁን ከወለዱ በሁዋላ የማግኘት መብት አላቸው፡፡ ይህም ልጅ ከመወለድ በፊት ፤አዲስ የተወለዱትንና ከተወለዱ በሁዋላ ያሉትን ጨቅላዎች የጤና ክትትል ይጨምራል፡፡\nደህንነቱ የተጠበቀ እና ጥሩ የሚባል ልጅ አወላለድ የሚከተሉትን አገልግሎት ማግኘት ይፈልጋል፡፡\nክብርና ጥሩ ቀረቤታ ባለው መንገድ የጤና አገልግሎትን ማግኘት፤\nበመውለድ ጊዜ የሚተማመኑበት፤ የሚፈልጉትን የሚያሟሉበት እድል መኖር፤\nከአዋላጅ የህክምና ባለሙያዎች ጋር ግልጽ የሆነ ግንኙነት፤\nተገቢ የሆነ ህመምን የሚያስታግስ ዘዴ መኖር፤\nምጥ እንደአመጣጡ እንዲስተናገድ እና በምን መንገድ ሊወለድ እንደሚችል ማሳወቅ፤\nየመሳሰሉት ተግባራት በማዋለድ ስራ ላይ ከተሰማሩት ባለሙያዎች ይጠበቃል፡፡\nከኮሮና ቫይረስ ጋር በተያያዘ ሌላው ለንባብ የቀረበው ነገር ያልታቀደ እርግዝናን የመከላከል እና ጽንስን በህጋዊ እና ደህንነቱ በተጠበቀ መንገድ የማስወገድ ተግባር ነው፡፡ እ.ኤ.አ በ April/2020 ጉትማቸር እንደተነበየው በታዳጊ አገራት አገልግሎቱ ወደ 10% የሚቀንስ ሲሆን ኮሮና ቫይ ረስን ለመከላከል በወጣው ራስን ከቫይረሱ የመከላከል ህግ ምክንያት በቤት መቆየት የሚለው አሰራር ችግሩን ወደ 15 ሚሊዮን ተጨማሪ ያልታቀዱ እርግዝናዎች እንዲከሰቱ ምክንያት ይሆናል ተብሎ ይጠበቃል፡፡ በዚህም ውጤቱ 168,000 ተጨማሪ የጨቅላ ዎች ሞት፤ 28,000 ተጨማሪ የእናቶች ሞት እና ሶስት ሚሊዮን ደህንነቱ ያልተጠበቀ የጽንስ ማቋረጥ ይከሰታል ተብሎ ይገመታል፡፡\nየጉትማቸር ኢንስቲቲዩት ጥናት እንደሚያስረዳው የኮሮና ቫይረስን በመፍራት ያልተፈለገ እርግዝናን ደህንነቱ በተጠበቀ መንገድ ለማስወገድ አገልግሎቱን ማግኘት ባልቻሉ ሀገራት ሴቶች ደህንነቱ ባልተጠበቀ መንገድ ድርጊቱን መፈጸማቸው ስለማይቀር ቢያንስ ቢያንስ 22,800 ሴቶች በየአመቱ ሊሞቱ ይችላሉ ተብሎ ይገመታል።\nሜሪ ስቶፕስ ኢንተርናሽናል በ34 ሀገራት ያለውን አፈጻጸም በሚመለከት ባወጣው ሪፖርት የሚያሳየው እ.ኤ.አ ከ January- June ከሁለት ሚሊዮን በታች የሚሆኑ ሴቶች የስነተዋልዶ ጤና አገልግሎት ያገኙ ሲሆን ይህም ቀደም ሲል ከነበሩት ተመሳሳይ ጊዜያት እጅግ በጣም የተለየ ነው። ጥናቱ እንደሚገምተው በዚህ ጊዜ የተከሰተው የስነተዋልዶ ጤና አገልግሎት ዝቅተኛ መሆን ምናልባትም ወደ 1.5 ሚሊዮን ያልተፈለገ እርግዝና በህገወጥ መንገድ እንዲ ቋረጥና 900,000 ያልታቀደ እርግዝና እንዲከሰት እንዲሁም ወደ 3,000 ሞቶችን እንደሚያስ ከትል ነው፡፡\nአንዳንድ መረጃዎች እንደሚጠቁሙት COVID-19ን ለመከላከል በቤት ውስት መቆየት፤ የመጉ ዋጉዋዣ ሁኔታዎችን መፍራት ፤አገልግሎቱን ለፈላጊዎች የማዳረስ ችግር፤እንዲሁም በአንዳ ንድ ቦታዎች የኮሮና ቫይረስን መከላከል ቅድሚያ ተሰጥቶት ለስነተዋልዶ ጤና አገል ግሎት ይውል የነበረውን አቅም ወደዚያ ማዞር፤በሕክምናው ወቅት ሊከሰት ይችላል የሚባለውን ኢንፌ ክሽን መፍራት…ወዘተ የመሳሰሉት የተለመደውን አሰራር እንዳይረብሹት ስጋት አለ፡፡ ከላይ የተገለጹት ምንያቶች ሁሉ ተዳምረው የብዙዎችን ህይወት የሚቀጥፈው ያልታቀደ እርግዝናን ደህንነቱ በተጠበቀ መንገድ መከላከልና አስቀድሞም መከላከል የሚያስች ለውን አገልግሎት ችላ ማለትም እንዳይኖር በአለም አቀፍ ደረጃ በተለይም ታዳጊ በሆኑት ሀገራት ልብ ሊባል የሚገ ባው ነገር መሆኑን ባለሙያዎች ያስረዳሉ፡፡


የዜና መለቀቅ መዝገቦች - ገጽ 6 ከ 112 - አርሊንግተን የህዝብ ትምህርት ቤቶች\nከመጋቢት 11 ጀምሮ መደበኛ የት / ቤት ቦርድ ስብሰባዎች በጥብቅ ውስን በመሆናቸው በአካል ይካሄዳሉ ፡፡\nለአርሊንግተን የህዝብ ትምህርት ቤቶች ከፍተኛ አስተዋፅኦ ያበረከቱትን ፈቃደኛ ሠራተኞች በየአመቱ የትምህርት ቤት ቦርዱ ያደንቃል።\nአንዳንድ የዮርክታውን የአትሌቲክስ ቡድን አባላት የካቲት መጨረሻ ላይ በተካሄደው የግንኙነት ፍለጋ አካል አካል ለ COVID-19 አዎንታዊ ምርመራ እንዳደረጉ ለማሳወቅ እንፈልጋለን ፡፡\nዌክፊልድ ሁለተኛ ደረጃ ት / ቤትን ለመደገፍ አማዞን 15,000 ዶላር ለግሷል\nየአማዞን የጥቁር ታሪክ ወርን ለማክበር አንድ አካል እንደመሆኑ ፣ አማክሰ ዋኪፊልድ ሁለተኛ ደረጃ ት / ቤትን ለመደገፍ የ 15,000 ዶላር ልገሳ አቅርቧል ፡፡\nየአርሊንግተን ትምህርት ቤት ቦርድ መጋቢት የቦርድ ስብሰባዎች ፣ የሥራ ክፍሎች ፣ እና የምክር ቤት ጉባ Council እና ኮሚቴ ስብሰባዎች አሁን ይገኛሉ ፡፡\nተማሪዎችን እና መምህራንን በተሻለ ለመደገፍ የጊዜ ሰሌዳን እንደሚከተለው እያስተካከልን ነው ፡፡\nየአርሊንግተን የህዝብ ትምህርት ቤቶች ከአርሊንግተን ካውንቲ የህዝብ ጤና ክፍል ጋር በመመካከር ለተማሪዎች የመስመር ላይ የምልክት ማጣሪያ አዘጋጅተዋል ፡፡ APS በአውቶቡስ ማቆሚያዎች እና በትምህርት ቤቶች ከመድረሳቸው በፊት የሰራተኞችን እና የተማሪ ጤናን ቅድመ-ምርመራ ለማድረግ የብቃት ማጠናከሪያ መድረክን እየተጠቀመ ነው ፡፡\nላስ ኤስኩላላስ úብሊካስ ዴ አርሊንግተን (APS) en consulta con la División de Salud Pública del Condado de Arlington, ha desarrollado un examinador de síntomas en línea para los estudiantes (en en consulta con la División de Salud Pública del Condado de Arlington, ሀ ዴሳሮልዶላ አንድ ኢንስፔናዶር ዴ ሲንቶማስ ኤን ሊኒ ፓራ ሎስ እስቴዳንትስ)\nተቆጣጣሪ በ 704.4 ሚሊዮን ዶላር ፍላጎቶች ላይ የተመሠረተ በ 2022 XNUMX በጀት ያቀርባል\nሱፐርኢንቴንደንት ዶክተር ፍራንሲስኮ ዱራን እ.ኤ.አ. የካቲት 704.4 (እ.ኤ.አ.) በ 2022 ሚሊዮን ዶላር ፍላጎቶች ላይ የተመሠረተ የ FY በጀት አቅርበዋል ፡፡


[60% ጠፍቷል] Kaleidoscope ኩፖኖች እና የማስተዋወቂያ ኮዶች\nKaleidoscope የኩፖን ኮዶች\n20% ቅናሽ + ነፃ መደበኛ አቅርቦት Kaleidoscope ኩፖኖችን እንዴት መጠቀም እንደሚቻል በካሊዮስኮስኮፕ ውስጥ ለመጀመሪያ ጊዜ ደንበኞች በመነሻ ገፃቸው ላይ የኩፖን ኮዱን በመጠቀም ከመጀመሪያው ትዕዛዝ ነፃ መላኪያ እና 10% ቅናሽ ያገኛሉ። ለካላይዶስኮፕ ኢሜል ዝርዝር ከተመዘገቡ ፣ ለግዢዎ 20% ቅናሽ እንዲሁም በዚያ ትዕዛዝ ላይ ነፃ መላኪያ ጥሩ ኩፖን ይልክልዎታል።\nተጨማሪ 20% ቅናሽ ከሽያጭ ዕቃዎች ለካሌይድስኮፕ ጊዜ ያለፈባቸው ኩፖኖች እና ቅናሾች የኩፖን ኮዶችን እና ቅናሾችን expire መሞከር ይችላሉ ፣ ለእርስዎ ሊሠራ ይችላል !! ስምምነት እስከ 30% ቅናሽ። በካሊዮስኮፕ ሽያጭ ውስጥ የቤት መለዋወጫዎችን እስከ 30% ቅናሽ ያግኙ ... more ›› ቅናሽ ያግኙ። 58 ሰዎች ቀድሞውኑ ጥቅም ላይ ውለዋል ...\nየግል ሂሳብ ሲከፍቱ ከ 25 ኛ ትዕዛዝ 1% ቅናሽ በጥቅምት 2021 ውስጥ የቅርብ ጊዜውን kaleidoscope.co.uk ኩፖኖችን ፣ የማስተዋወቂያ ኮዶችን እና ስምምነቶችን ያስሱ። ከኮሌዶስኮፕ ብቻ shipping ነፃ የመላኪያ አቅርቦቶችን እና 30% ቅናሽ ቅናሾችን በ couponannie.com ያግኙ። ልዩ እና አዲስ አቅርቦቶች በየቀኑ ታክለዋል። ሙሉ ዋጋ በጭራሽ አይክፈሉ!\nከትእዛዛትዎ 15% ቅናሽ Kaleidoscope Global Llc 25 OFF ኩፖን ይገኛል? እኛ በጣም ወቅታዊ የሆነውን ካላይዶስኮፕ ግሎባል ኤልኤልሲ 25 ቅናሽ ኩፖኖችን ለተጠቃሚዎች እናቀርባለን። ለአዲሱ ካላይዶስኮፕ ግሎባል ኤልኤልሲ ኩፖን ፣ ማድረግ ያለብዎት url ን መፈተሽ ብቻ ነው። በጣም ጥሩውን የ Kaleidoscope Global Llc ኩፖኖችን ለማግኘት ፣ promosearcher.com ን ይጎብኙ። Kaleidoscope Global Llc 25 OFF ኩፖን\nከፋሽን ፣ ጫማ እና የቤት ዕቃዎች 20% ቅናሽ ጠቅላላ 24 ንቁ kaleidoscope.co.uk የማስተዋወቂያ ኮዶች እና ቅናሾች ተዘርዝረዋል እና የመጨረሻው በጥቅምት 06 ቀን 2021 ተዘምኗል። 24 ኩፖኖች እና 0 ቅናሾች እስከ 30% ቅናሽ ፣ ነፃ መላኪያ እና ተጨማሪ ቅናሽ ፣ ለ Kaleidoscope.co.uk ሲገዙ ከመካከላቸው አንዱን መጠቀምዎን ያረጋግጡ። በሚፈልጉት ምርቶች ላይ ምርጡን ዋጋ እንደሚያገኙ Dealscove ቃል ገብቷል።\nተጨማሪ 20% ቅናሽ ከሽያጭ ዕቃዎች የካላይዶስኮፕ ኩፖኖች ፣ ቅናሾች እና የማስተዋወቂያ ኮዶች ጥቅምት 2021። በተረጋገጡ እና በተሻሻሉ የ Kaleidoscope ኩፖኖች ፣ ቅናሾች እና የማስተዋወቂያ ኮዶች እንዲሁም በካሊዮስኮስኮፕ ኩፖን ኮድ እና ኩፖን በማይወዳደሩ ዋጋዎች ይደሰቱ። ከ 22 ካሌይዶስኮፕ የቅናሽ ኮድ እና የቫውቸር ኮድ ይምረጡ እና በመስመር ላይ ትዕዛዝዎ ላይ በ kaleidoscope.co.uk ላይ ቅናሽ ያግኙ።\nበትእዛዝዎ ላይ ነፃ አቅርቦት ካላይዶስኮፕ ተአምር ኩፖኖችን ይጥላል። 30% ቅናሽ (9 days ago) Kaleidoscope Miracle Drops Coupon - ምርጥ የኩፖን ኮዶች። 30% ቅናሽ (8 days ago) 30% OFF Kaleidoscope Hair Promo Codes. 30% ቅናሽ (1 ቀኖች በፊት) $$$ አስቀምጥ/ Kaleidoscope የፀጉር ማስተዋወቂያ ኮዶች - 10 Kaleidoscope የፀጉር ማስተዋወቂያ ኮዶች እና ኩፖኖች በየቀኑ ተፈትነው ይዘምናሉ። በ HotDeals.com ላይ ለጁላይ 2021 የቅርብ ጊዜ የኩፖን ኮዶችን እና ቅናሾችን ያግኙ።\nነጻ መላኪያ በቬሮ ባህር ዳርቻ ከ KALEIDOSCOPE CONSIGNMENTS ኩፖኖች። ኩፖን። በካሊዮስኮፕ ዕቃዎች ላይ ከማንኛውም 20 ንጥል ቅናሽ። በካሊዮስኮፕ ዕቃዎች ላይ ከማንኛውም 1 ንጥል 20% ቅናሽ። ሙሉ ዝርዝሮች። የይገባኛል ጥያቄ አቅርብ። ድር ጣቢያ ይጎብኙ ፤ ተጨማሪ ኮፍያ ቅናሾች። ከ 1 ዶላር በላይ በሆነ በማንኛውም ግዢ ላይ ነፃ ማድረስ። ካሌይዶስኮፕ ግምቶች። የቤት ዕቃዎች 500% ቅናሽ - በአንድ ንጥል ወይም ስብስብ ላይ ...\nየግል ሂሳብ ሲከፍቱ ብቻ 25% ቅናሽ + ለአዳዲስ ደንበኞች ነፃ መላኪያ ካሌይዶስኮፕ ፒዛሪያ እና ፐብ እንዲሁ የፒዛ ምግብን ይሰጣል ፣ ክሬዲት ካርድን ይቀበላል ፣ እና መኪና ማቆሚያ የለም። የ FriendsEAT አባላት በ 5 አጠቃላይ ግምገማዎች ላይ በመመሥረት ሬስቶራንቱን 10 ለ 20 ደረጃ ሰጥተውታል። ይህ ማለት ይህ ምግብ ቤት የበለጠ አዎንታዊ ግምገማዎችን ይፈልጋል። በዚህ የሜድፎርድ ሬስቶራንት ውስጥ የአንድ ምግብ አማካይ ዋጋ በአንድ መግቢያ ከ 20 ዶላር በታች ነው።\nተጨማሪ 20% ቅናሽ ከሽያጭ ዕቃዎች ካሌይዶስኮፕ በትምህርት ቤት ዩኒፎርም ኢንዱስትሪ ውስጥ ከ 50 ዓመታት በላይ የመደመር ልምድ ያለው የሂዩስተን ባለቤት እና የሚሰራ ኩባንያ ነው። እኛ በክፍል ውስጥ ያለውን ምርጥ አገልግሎት ብቻ ለመስጠት እና ሁሉንም የግምገማ ሥራን ከሂሳብ ውስጥ ለማውጣት እንጥራለን። ምን እንደሚያገኙ እና መቼ እንደሚጠብቁ ያውቃሉ።\nከአዲስ ፋሽን እና ጫማ ጫማ 20% ቅናሽ በዚህ የካሊዮስኮፕ ቅናሽ ኮድ ከ £ 100 በላይ ይግዙ እና 15% ቅናሽ ያድርጉ። ልዩ የተረጋገጠ። ኮድ ይመልከቱ። የችርቻሮ ድር ጣቢያ በአዲስ ትር ውስጥ ይከፈታል። ቅናሽ ሽያጭን ፣ ኤሌክትሪክ ሰሪዎችን እና የተመረጡ ብራንዶችን አያካትትም ፣ 100 ፓውንድ ሲያወጡ ልክ ነው። የቅናሽ ኮድ ለአንድ አጠቃቀም ብቻ የሚሰራ እና ከማንኛውም ሌላ ቅናሾች ጋር አብሮ ጥቅም ላይ ሊውል አይችልም። ቅናሹ እስከ 03/10/2021 ድረስ ይሠራል።\nበተመረጡ መስመሮች ላይ 20% ቅናሽ + ነፃ ማድረስ Kaleidoscopes ለእርስዎ የኩፖን ኮዶች። Kaleidoscopes ለእርስዎ የኩፖን ኮዶች። ከጠቅላላው ትዕዛዝህ ccsix 6% ዋጋ ያለው የሚሰራ የኩፖን ኮድ እዚህ አለ። ደንበኞቻችን እንዲህ ይላሉ ... "የዚህ ነጋዴ አገልግሎት ከአንድ ... ተጨማሪ አንብብ። -- Ed/San Jose,CA.


አሐቲ ተዋሕዶ AHATI TEWAHEDO: “ዘይሁብ መርሐ ርቱዐ ለቤተ ክርስቲያን - ለቤተ ክርስቲያን ቅን መሪ የሚሰጥ”(ጸሎተ ኪዳን - ዘሠርክ)\nበዚህ ዓለም ያለችው ቤተ ክርስቲያን ሐዋርያት በባሕር ላይ በታንኳ እየሄዱ ሳለ ጌታችን አብሯቸው በመካከላቸውና በታንኳው ውስጥ እያለ፣ ነገር ግን በኃይለኛ ማዕበል ትናወጥ እንደ ነበረችው ታንኳ በተለያዩ ፈተናዎች ትናወጻለች፡፡ አንዳንድ ጊዜም በውስጧ ያለው ጌታ የማይሰማና የተዋት፣ መከራዋን እያየ ዝም ያላት፣ ባለቤት የሌላት እስክትመስል ድረስ በውስጧ ያሉና በተለያዩ ነገሮች ተጨንቀው የሚያማርሩና የሚያዝኑ ልጆቿም ሰሚ የሌላቸው የሙት ልጆች እስኪመስሉ ድረስ ባለቤቷ ኢየሱስ ክርስቶስ ዝም ይላል፡፡ ሐዋርያትንም “ስንጠፋ አይገድህምን?” እስኪሉ ያደረሳቸው ይህ ነበር፡፡ ማቴ. 8፡23-27\nየአንዲቷ ቤተ ክርስቲያን አካል የሆነችው የኢትዮጵያ ኦርቶዶክስ ተዋሕዶ ቤተ ክርስቲያን አምስተኛ ፓትርያርክ የነበሩት ብፁዕ ወቅዱስ አቡነ ጳውሎስ ማረፋቸው ይታወቃል፡፡ ቤተ ክርስቲያናችን የእርሳቸውን ነፍስ ከቅዱሳን ጋር ይደምርልን እያለች ተተኪውን ስድስተኛውን ፓትርያርክ የመምረጥ ከባድ ሥራ ደግሞ ከፊቷ ተደቅኗል፡፡ ይህ ሥራ ሂደቱና ውጤቱ ቢያንስ ቢያንስ ለሚመጡት የተወሰኑ ዓመታት በቤተ ክርስቲያናችን አካሄድ ላይ የራሱ የሆነ ተጽእኖ የሚኖረው መሆኑ የታወቀ ነው፡፡ የዚህ ጽሑፍ ዓላማም በዚህ ታላቅ ወሳኝ ወቅት ላይ እያንዳንዳችን ምን ብናደርግ እንደሚሻል አጠንክረን እንድናስብ ሕሊናችንን ለማነሣሣት ያህል ነው፡፡\nቅድስት ቤተ ክርስቲያን የባለቤቷ የኢየሱስ ክርስቶስ ሙሽራ ስለሆነች ጠባቂዋና ተንከባካቢዋ እርሱ ራሱ ነው፡፡ ምንም እንኳ እርሱ በሚያውቀውና በተለያዩ ምክንያቶች እንድትፈተን ቢፈቅድም እንድትጠፋ ግን አይተዋትም፡፡ ይህ ማለት ግን በውስጧ ያሉ አባላት በጥርጥርና በልዩ ልዩ ፈተናዎች አይሰናከሉም ማለት ግን አይደለም፡፡ ምንም ቢሆን ግን ቤተ ክርስቲያን የራሱ የክርስቶስ አካሉ እንደ መሆኗ ራሷ የሆነ እርሱ ለአካሉ ለምእመናን የሚያስፈልገውን ያውቃል፣ ያዘጋጃል፣ ይሰጣል፡፡ ለዚህ ነው በጸሎተ ኪዳናችን ላይ “ዘይሁብ መርሐ ርቱዐ ለቤተ ክርስቲያን - ለቤተ ክርስቲያን ቅን መሪ የሚሰጥ” የተባለው፡፡\nነገር ግን ችግር የሚሆነው ቤተ ክርስቲያን የማን መሆኗን ዘንግተን ባለቤቷና ራሷ የሆነው መድኃኒታችን ኢየሱስ ክርስቶስ እርሱ ራሱ የሚሆናትን ቅን መሪ እንዲሰጣት ከመጠየቅና ከመማጸን አልፈን እኛው ራሳችን መሪ እንስጥሽ ወደሚል ዝንባሌና አስተሳሰብ ስንሄድ ነው፡፡ እያንዳንዱ ሰው እንደየ እውቀቱና አመለካከቱ ለክርስቶስ ሙሽራ ለሆነችው ለቅድስት ቤተ ክርስቲያን "እንዲህ ቢሆን፣ እገሌ ቢሆን፣ . . . " ወደሚል ነገር መምጣት በሽታውን ሳይረዳ እንዲሁ በይመስላል መድኃኒት እንደሚያዝ ሰው መሆን ነው፡፡ በሽታውን ሳይመረምሩና ለመረዳት ጥረት ሳያደርጉ እንዲሁ በግምት፣ በአውቀዋለሁ ባይነትና በግዴለሽነት የሚታዘዘውን እንዲህ ያለውን መድኃኒት መውሰድ ምናልባትም ካለመውሰድ በባሰ ጤናን ሊያውክና ሕማምንም ሊያባብስ ይችላልና፡፡\nታዲያ መሥራቿና ባለቤቷ ኢየሱስ ክርስቶስ አካሉ ለሆነችው ለቅድስት ቤተ ክርስቲያናችን ቅን መሪ እንዲሰጣት የእኛ ድርሻ ምን ቢሆን ይሻል ይሆን? ምንስ እናድርግ?\n1. መሪ የመስጠቱን ሥራ ለራሱ ለእግዚአብሔር እንስጠው - እኛ ሳንሆን ራሱ ይምረጥልን\nእስራኤላውያን ከግብፅ ከወጡ በኋላ መሪያቸውና ንጉሣቸው እግዚአብሔር ሆኖ በተለያዩ መሳፍንት አማካይነት ያስተዳድራቸው ነበር፡፡ መሳፍንቱም የባለ ሥልጣን ወግ ማዕረግ የሌላቸው ከሕዝቡ እንደ አንዱ ሆነው የሚስተዳድሩ፣ ጦርነት ሲሆንና አስፈላጊ በሚሆኑ ዋና ዋና ጉዳዮች ላይ ብቻ የሚመሩ ነበሩ፡፡ ከሙሴ አንስቶ እሰከ ሳሙኤል ዘመን ድረስ ለ450 ዓመታት በዚህ ዓይነት ሁኔታ እየተመሩ ኖሩ፡፡ ሳሙኤልም ምስፍናና ክህነቱን ደርቦ ሕዝቡን አንደ ካህንነቱ ከእግዚአብሔር ጋር እያገናኘ፣ እንደ መሳፍንነቱ ደግሞ አስተዳደራዊ የሆኑ ጉዳዮቹን ያሰዳድራቸው ነበር፡፡ የሐዋ.13፡20-21\nእነርሱ በዚህ ሁኔታ እየኖሩ ሳለ በአካባቢያቸው የሚኖሩ የተለያዩ አሕዛብ ደግሞ የራሱ የሆነ የንግሥና ሥርዓት፣ አፋሽ አጎንባሽ፣ ሠረገላና ሠራዊት፣ ሽቶ ቀማሚዎች፣ ወጥ ቤቶችና እንጀራ አበዛዎች ያሏቸው፣ ሕዝቡን የሚያስገብሩ ነገሥታት ነበሯቸው፡፡ እስራኤላውያን በአሕዛብ በመቅናት ንጉሣቸው እግዚአብሔር መሆኑ ቀርቶ እንደ ሌሎቹ ጎረቤቶቻቸው ከመካከላቸው አንዱን እነዲያነግሥላቸው በሳሙኤል በኩል ጠየቁ፡፡ በዚህ ጊዜ ሳሙኤል ወደ እግዚአብሔር ጸለየ፡፡ እግዚአብሔርም ሳሙኤልን አለው፡-\n“በእነርሱ ላይ እንዳልነግሥ እኔን እንጂ አንተን አልናቁምና በሚሉህ ነገር ሁሉ የሕዝቡን ቃል ስማ፡፡ ከግብጽ ካወጣኋቸው ቀን ጀምሮ እስከ ዛሬ ድረስ እኔን ትተው እንግዶች አማልክት በማምለካቸው እንደ ሠሩት ሥራ ሁሉ እንዲሁ በአንተ ደግሞ ያደርጉብሃል፡፡ . . . ለሕዝቡም በእናንተ ላይ የሚነግሠው የንጉሡ ወግ ይህ ነው ብለህ ንገራቸው፡- ወንዶች ልጆቻችሁን ወስዶ ሰረገለኞችና ፈረሰኞች ያደርጋቸዋል፣ . . . ሎሌዎቻችሁንና ገረዶቻችሁን ከከብቶቻችሁና ከአህዮቻችሁም መካከል መልካሞቹን ወስዶ ያሠራቸዋል፡፡ ከበጎቻችሁና ከፍየሎቻችሁ አሥራት ይወስዳል፤ እናንተም ባሪያዎች ትሆኑታላችሁ፡፡ በዚያም ቀን ለእናንተ ከመረጣችሁት ከንጉሣችሁ የተነሣ ትጮኻላችሁ፤ በዚያም ቀን እግዚአብሔር አይሰማችሁም፡፡” 1 ሳሙ. 8፡10-18\nእንደ ልመናቸው ንጉሥ ሰጣቸው፣ ሳኦልን አነገሠላቸው፡፡ ሆኖም እግዚአብሔር አስቀድሞ እንደ ነገራቸው ብዙም ሳይቆይ ንጉሦቻቸው ለሕዝበ እስራኤል ዋናው የጥፋታቸው መሪዎች በመሆን የጥፋታቸውን ጎዳና ደኅና አድርገው ጠርገውላቸዋል፡፡ በንጉሥ ሰሎሞን ኃጢአት ምክንያት በልጁ በሮብአም ዘመን አንድ የነበረው ሕዝብ ከሁለት ተከፈለ፤ አሥሩ ነገድ የእስራኤል መንግሥት ተብሎ በሰሜን፣ ሁለቱ ነገድ ደግሞ በደቡብ የይሁዳ መንግሥት ተብሎ በ928 ቅድመ ልደተ ክርስቶስ ዳግመኛ አንድ ላይሆኑ ተለያዩ፡፡\nቀጥሎም የአሥሩ ነገድ ንጉሥ የነበረው ኢዮርብዓም በግዛታቸው በስሜንና በደቡብ ጫፍ ላይ በዳንና በቤቴል ጣዖት አቁሞ ከዚያ በፊት ይደረግ እንደ ነበረው ሕዝቡ ወደ ኢየሩሳሌም ሄዶ በታቦተ ጽዮን ፊት በቤተ መቅደሱ መሥዋዕት አቅርቦ አምላኩን እግዚአብሔርን አዘክሮ እንዳይመለስ በዚያው በሰሜኑ ግዛት ብቻ ተገድቦ እንዲቀር ለማድረግ ሲል ባቆማቸው ጣዖታት ሕዝቡን እግዚአብሔርን ከማምለክ ጣዖት ወደ ማምለክ እንዲያዘነብል አደረገው፡፡ ከዚሁም ጋር ንጉሣቸው ኢዮርብዓም እንደ ሕጉ መሠረት ካህናትን ከሌዋውያን ሳይሆን ሌዋውያን ካልሆኑት መካከል ለራሱ የሚመቹትን ካህናት ናቸው ብሎ መረጠ፣ በዓል የሚከበርበትን ቀን ለወጠ፣ በአጠቃላይ በኦሪቱ የተሰጠውን ነገር ሁሉ ገለባበጠው፡፡\nእስራኤላውያን አስቀድሞ የንጉሥ አንግሥልን ምርጫቸው ምን እንደሚያስከትል በግልጽ እንደ ተነገራቸው ሆነባቸው፡፡ የሰሜኑ ግዛት የአሥሩ ነገድ ነገሥታት ኢዮርብዓም በጀመረው ከእግዚአብሔር የመለየትና ጣዖት የማምለክ የጥፋት ጎዳና እየገፉበት ሄዱ፡፡ ከዚያም በኋላ እነ አክአብና ኤልዛቤል ክህደቱና ኃጢአቱ፣ ግፉና ዓመጹ መሥፈሪያውን ቶሎ እንዲሞላ እያቻኮለው ሄደ፡፡ በዚያ የጥፋት ቁልቁሊት በፍጥነት በመቀጠል የእስራኤል መንግሥት ለሁለት በተከፈለ በ210 ዓመት (በ718 ቅድመ ልደተ ክርስቶስ) በአሶራውያን ተማርከው ተወሰዱ፡፡ 2 ነገ. ምዕ. 17 ከዚያ በኋላ የአሥሩ ነገድ ነገር የውኃ ሽታ ሆኖ ቀረ፡፡ መጽሐፍ ቅዱስ ስለ አሥሩ ነገድ መማረክ ይነግረናል እንጂ ከዚያ በኋላ የት እንደ ደረሱና ምን እንደ ሆኑ አይነግረንም፡፡ በመጽሐፈ ዕዝራና ነህምያ ከምርኮ ስለ መመለሳቸው የተጻፈላቸው በኋላ የተማረኩት ሁለቱ ነገድ ናቸው፡፡ በመጽሐፍ ቅዱስ ከተነገሩና ምሥጢራቸው ካልተፈታ ታሪኮች አንዱ ይህ የአሥሩ ነገድ ጉዳይ ነው፡፡ እንግዲህ ያ የወደዱትና ጓጉተውና ሽተው የለመኑት የንጉሥ አንግሥልን ጥያቄ ነገር ፍጻሜያቸው እንዲህ አሳዛኝ እንዲሆን አድርጎታል፡፡\nበዚሁ ንጉሥ የማንገሥ ጉዳይ ነቢዩ ሳሙኤል ከእግዚአብሔር ፊት በተናቀው በሳኦል ፋንታ የሚቀባውን ሊፈልግ ወደ ቤተ ልሔም ሄዶ ወደ እሴይ ቤት ገብቶ በዚያ የነበሩትን የእሴይን ልጆች ተራ በተራ ሲያልፉ ዓይኑ ኤልያብ ላይ አርፎ ነበር፡፡ ኤልያብ በሰው አስተሳሰብ መልከ መልካምና ተክለ ቁመናው የሚስብ ስለነበር ነቢዩ ሳሙኤል እርሱን ሲመለከት “በእውነት እግዚአብሔር የሚቀባው በፊቱ ነው” አለ፡፡ እግዚአብሔር ግን ሳሙኤልን፡- “ፊቱን የቁመቱንም ዘለግታ አትይ፤ ሰው እንዲያይ እግዚአብሔር አያይምና ናቅሁት፤ ሰው ፊትን ያያል፣ እግዚአብሔር ግን ልብን ያያል” አለው፡፡ ሌሎቹም የእሴይ ልጆች እነ አሚናዳብ፣ ሣማን፣ ... በፊቱ አለፉ፡፡ ሆኖም እነዚያ ሁሉም “ይህን ደግሞ እግዚአብሔር አልመረጠውም” እየተባሉ በፊቱ አለፉ፡፡ እግዚአብሔር የመረጠው አባቱ እንኳ ሳይቀር ለዚህ ይሆናል ብሎ ያላሳበው፣ ከዚህም የተነሣ ከመሥዋዕቱ ጥሪና ከበዓሉ ሥርዓት ለይቶ በጎችን እንዲጠብቅ በዱር የተወው ዳዊት ነበር፡፡\nየሰው የምርጫ መለኪያና የእግዚአብሔር የምርጫ መለኪያ ምን ያህል የተራራቁና የተለያዩ እንደ ሆኑ እናስተውል፡፡ ሌላው ቀርቶ ክህነት ከምስፍና ደርቦ የያዘው ታላቁ ነቢይ ሳሙኤል እንኳ ኤልያብን ሲያየው ገጽታውን በመመልከት ብቻ ወዲያዉኑ ደስ ብሎት “በእውነት እግዚአብሔር የሚቀባው በፊቱ ነው” እስኪል ያደረሰው በውጫዊ ነገር በመሳቡና በመመሰጡ ነበር፡፡ እግዚአብሔር በዚህ ጊዜ “ኢትርአይ ግርማ ርእየቱ ለኤልያብ - የኤልያብን ፊቱን የቁመቱንም ዘለግታ አትይ” የሚል ተግሣጽ አከል ነገር የተናገረው ለዚህ ነበር፡፡ እንግዲህ እንዲህ ያሉ ታላላቅ አባቶች እንኳ እግዚአብሔር ያዘጋጀውንና የመረጠውን ለማወቅ ይህን ያህል የሚቸገሩና ለዚህ ጥሪ የማይሆኑ ብዙ ሰዎችን አጣርተው (በፊታቸው አሳልፈው) መተው ያለባቸው ከሆነ ለእኛማ ምን ያህል ከባድ ይሆን?\nይህ ማለት እኛ መሥራት ያለብንን ሥራ መሥራት የለብንም ማለት አይደለም፡፡ ነገር ግን እንዲህ ዓይነት ቤተ ክርስቲያንን በአባትነት የሚመራ፣ ለመንጋው ታማኝ የሆነና መንጋውም የሚወደውና የሚያፈቅረው፣ ምንደኛ ያይደለ እረኛ፣ ጌታ ሳይሆን አገልጋይ፣ ለራሱ ሥልጣንና ክብር ሳይሆን ለእግዚአብሔር ክብር የሚቀና፣ ውስብስብ የሆነውን ዓለም በመስቀል ተደግፎ የሚሻገርና የሚያሻግር፣ ቤተ ክርስቲያንን የሚመራ፣ ራሱ ግን በእግዚአብሔር የሚመራ ሰው ማግኘት ለሰው ከባድ ስለሆነ ነው ሁሉን ለሚያውቀው ለእርሱ መተው ከሁሉም የተሻለ አማራጭ የሚሆነው፡፡ ራሱ ባለቤቱም ይህን ሲያስተምረን "መኑ እንጋ ገብር ምእምን ወጠቢብ ዘይሠይሞ እግዚኡ ውስተ ኩሉ ቤቱ ከመ የሀቦሙ ሲሳዮሙ በጊዜሁ - ምግባቸውን በየጊዜው ይሰጣቸው ዘንድ ጌታው በቤተ ሰዎቹ ላይ የሚሾመው ልባምና ታማኝ ባሪያ ማን ነው?" ሲል የጠየቀው እንዲህ ያሉ ታማኝ አገልጋዮችን (ጌቶችን አላለም) ማግኘት ምን ያህል ከባድ እንደሆነ ሲያስተምረን ነው፡፡ ማቴ. 24፡45\nቅዱሳን ሐዋርያት በይሁዳ ቦታ የሚተካና ከአሥራ ሁለቱ ሐዋርያት ገብቶ የሚቆጠር ሰው ሊመርጡ ሲሉ ሁለት ሰዎችን አቀረቡና ከሁለቱ አንዱን እግዚአብሔር እንዲመርጥላቸው ዕጣ ጣሉ፡፡ ዕጣውም ለማትያስ ወደቀ፡፡ ታዲያ ሐዋርያት እንዲህ ምርጫውን ለእግዚአብሔር ከሰጡ እኛ ለእርሱ የማንሰጥበት ምክንያት ምን ይሆን? የሐዋ. 1፡21-26\nስለሆነም እኛ እያንዳንዳችን እግዚአብሔር እንዲመርጥልን ጉዳዩን ለእርሱ እንስጥ፡፡ ቀድሞዉኑ እግዚአብሔርን "አንተ የሚሆነውን ቅን መሪ ስጠን" ብለን ሙሉ ፈቃዳችንን ሳንሰጠውና ሳንለምነው እኛው "እንዲህ ቢሆን፣ እገሌ ቢመጣ . . ." እያልን እርሱም ለራሳችን ሃሳብ ከተወን በኋላ የምርጫችንን ስናገኝ እንደገና መልሰን ‘እንዴት እንዲህ ዓይነት ሰው ሰጠኸን?’ ብለን ለመናገር እንዴት እንችላለን?\nእግዚአብሔር ይመርጥ ዘንድ አባቶቻችንም እንደ ሐዋርያት በዕጣ ቢያደርጉት መንፈሳዊም ሐዋርያዊ ትወፊትም ነውና ያስመሰግናቸዋል፤ ለማንኛውም ሰው ቢሆን ውጤቱን ለመቀበልም የተመቸ ይሆናል፡፡ የግብፅ ኦርቶዶክስ ቤተ ክርስቲያን የፓትርያርክ አመራረጥ ሂደት ላይ መራጮች የሚመርጡት የመጨረሻዎቹ ሦስት ዕጩዎች እስኪቀሩ ድረስ ብቻ ነው፡፡ ከዚያ በኋላ ከሦስቱ አንዱ የሚመረጠው ስማቸው ተጽፎ በመንበር ላይ ይቀመጥና ቅዳሴ ተቀድሶ ሲያበቃ የአምስት ዓመት ሕፃን ልጅ ፊቱ ተሸፍኖ አንድ የተጠቀለለ ወረቀት ያነሣል፣ ወረቀቱ ይገለጥና እዚያ ላይ የተጻፈው ስም አዲሱ ፓትርያርክ ይሆናል፡፡ አሁን ዐቃቤ መንበር ሆነው የተመረጡት ጳጳስ ብፁዕ አቡነ ጳኩሚስ ደግሞ ይህም ብቻ አይበቃም እያሉ ነው፡፡ ሦስቱንም ዕጩዎች እግዚአብሔር ባይፈልጋቸው በማለት አራተኛ የእግዚአብሔር ሰም የተጻፈበት ወረቀት አብሮ ተጠቅልሎ ሊቀመጥ ይገባል እያሉ ነው፡፡ ይህ በጥንትም በቤቱ ክርስቲያኒቱ በሆነ ዘመን ላይ የነበረ አሠራር ነበር፡፡ የእግዚአብሔር ስም የተጻፈበት ወረቀት ከወጣ ሦስቱንም እግዚአብሔር አልፈለጋቸውም ማለት ስለሆነ ሂደቱ እንደገና ይጀምራል ማለት ነው፡፡\nየግብጽ ኦርቶዶክስ ቤተ ክርስቲያን አባላት በራሳቸው ተመርተው እገሌ ፓትርያርክ ካልሆነ እያሉ የመረጡባቸው ጊዜያት ለቤተ ክርስቲያናቸው እጅግ ከባድ የሆኑ ውድቀቶችን አስከትለውባቸዋል፡፡ ለምሳሌም ከ1946-1956 ዓ.ም. (እኤአ) 115ኛ ፓትርያርክ ተደርገው የተመረጡት አቡነ ዮሳብ ካልአይ በዚህ ዓይነት ሁኔታ የተመረጡ ነበሩ፡፡ ነገር ግን የግብጽ ኦርቶዶክስ ቤተ ክርስቲያን በፓትርያርኮቿ የአመራር ታሪክ እጅግ በጣም መራር የሚሉት ፈተና የገጠማት በእርሳቸው ዘመን ነበር፡፡ ለቤተ ክርስቲያን የሚሆነውን እረኛ ራሱ እግዚአብሔር እንዲመርጥ ዕድል የሚሰጠውን አሁን ያለውን የፓትርያርክ መምረጫ መስፈርት በ1957 ያወጡት ከዚያ ሁሉ ስህተታቸው በመማር ነበር፡፡ እንዲህ ባለ በመንፈሳዊ መንገድ ሲመርጡ ደግሞ ታላቁን ቅዱስ አባት ቄርሎስ 6ኛን (ከ1959-1971) እና የቅርቡን አቡነ ሺኖዳን (1971-2012) አግኝተዋል፡፡ ስለዚህ ራሳቸው ሲመርጡና እግዚአብሔር እንዲመርጥ ዕድል ሲሰጡ ውጤቱ ምን እንደሆነ በተደጋጋሚ በተግባር አይተውታል፡፡\nስለሆነም በእኛም የፓትርያርክ የምርጫ ሂደት ወደ ምርጫ ከመገባቱ በፊት ከሁሉም አስቀድሞ እንዲህ ዓይነት ለእግዚአብሔር ቦታ የሚሰጥ መንፈሳዊነትና ቀኖናዊነት ያለው የምርጫ ሕግ ሊወጣ ይገባዋል፡፡ በምርጫው ሂደት በአንድ በኩል የተለያየ ዓላማና ፍላጎት ያላቸው ሰዎች እጃቸውን እንዳያስገቡ በመካላከልና በመጠበቅ፣ በሌላ በኩል ደግሞ እግዚአብሔር እንዲመርጥልን የልባችንን በር እንክፈትለት፣ መንገዱንም አንዝጋበት - "አርኁ ኆኃተ መኳንንት ወይባእ ንጉሠ ስብሐት - እናንተ መኳንንት በሮችን ክፈቱ፣ የክብርም ንጉሥ ይግባ" እያለ ይጣራል፡፡ መዝ. 23፡9\n2. ምን ጊዜም ለመንፈሳዊነትና ለቀኖናዊነት ቅድሚያውን እንስጥ\nቤተ ክርስቲያን መንፈሳዊት አካል ናት፣ አካልነቷም የክርስቶስ ነው፡፡ በርግጥ ይህን መንፈሳዊነት ለመጠበቅ አስተዳደራዊና መዋቅራዊ አሠራር የሚያስፈልግ መሆኑ ግልጽ ነው፡፡ ሆኖም ግን ቅድሚያ ሊሰጠው ብቻ ሳይሆን ምን ጊዜም ታላቅ ትኩረት ሊሰጠው የሚገባው ጉዳይ ቤተ ክርስቲያን የቅዱሳን ኅብረት (Communion of Saints) የመሆኗ ነገር ነው፡፡ አንድ የቤተ ክርስቲያን አባት (ፓትርያርክ) በአስተዳደራዊ ችሎታውና አሠራሩ የተዋጣለት ሊሆን ይችላል፣ ነገር ግን መንፈሳዊነት ከተለየው ቤተ ክርስቲያንን እንደ አንድ ዓለማዊ ተቋም ወይም ድርጅት ሊያስመስላት ይችል እንደሆነ እንጂ ቤተ ክርስቲያን አያሰኛትም፤ ቤተ ክርስቲያንን "ቤተ ክርስቲያን" የሚያሰኛት በውስጧ ያለው መዋቅር፣ የሰው ኃይል፣ የገንዘብ መጠን፣ ዓለም አቀፋዊ ግንኙነት፣ . . . ሳይሆን ከእግዚአብሔርና ከቅዱሳን ጋር ያላት ኅብረትና አንድነት ነው፡፡ እነዚያ አያስፈልጉም ማለት እንዳልሆነ ግልጽ ነው፣ ዋናውና መሠረቱ አይዘንጋ ለማለት እንጂ፡፡\nቤተ ክርስቲያንን በፓትርያርክነት የሚመራ አባት ይቅርና በቅስና ደረጃ ካሉት ጀምሮ በተለያየ ደረጃ ያሉት የቤተ ክርስቲያን አገልጋዮችና አባቶች በእውቀት ከሌላው ተሽለውና ልቀው መገኘት እንጂ አንሰው ወደ ኋላ መቅረትና ቤተ ክርስቲያንን ማሳፈርና ማስናቅ የለባቸውም፡፡ ከመንፈሳዊው ባሻገር በሳይንሱም በጣም የተማረ የነበረ አንድ የሩሲያ ኦርቶዶክስ ቤተ ክርስቲያን ጳጳስ በአንድ የሳይንቲስቶች የጥናት ጉባኤ ላይ ተገኝቶ ንግግር ሲያደርግ "እስከ ግድግዳው ድረስ ከእናንተ ጋር እኩል እናያለን፣ ከዚያ ባሻገር ያለውንና እናንተ የማታዩትን ደግሞ እኛ ብቻ እናያለን" እንዳለው መናገር የሚችሉ አባቶች ያስፈልጋሉ፡፡ ሆኖም ግን ለቤተ ክርስቲያን አባትነት ዋናው መለኪያ እንዲህ ያለው ዓለማዊ ጥበብና እውቀት አይደለም፡፡ ይህ ሲኖርና ከመንፈሳዊነት ላይ ሲደረብ በእጅጉ የሚጠቅም ሙሉ ጌጥ ይሆናል፡፡ ብቻውን ግን የትም አያደርስም፡፡\nአንድ የቤተ ክርስቲያን አባት በቋንቋ ችሎታውና በዲፕሎማሲው ቤተ ክርስቲያንን ከሌላው ዓለም ጋር ማስተዋወቁ መልካም ነገር ነው፡፡ ሆኖም ግን ከእግዚአብሔር ጋር እስካላገናኘንና ከቅዱሳን ጋር ያለውን የመንፈስ አንድነት እስካልጠበቀ ድረስ ከሌሎች መንግሥታትና ድርጅቶች ጋር ስላገናኘን በዚህ ብቻ ቤተ ክርስቲያን ልትጠቀም አትችልም፡፡ ስለዚህ ምን ጊዜም ቅድሚያ ሊሰጠው የሚገባው የቤተ ክርስቲያንን መንፈሳዊነት መጠበቁና ማስጠበቁ ላይ ነው፡፡\nእያንዳንዳችንም በመጀመሪያ ከክርስቶስ ጋር አብረን በቤተ ክርስቲያን ሳንሠራና የአካሉ አንድ ክፍል (ብልት) ሳንሆን ስለ አካሉ በማሰብና በመናገር ብቻ ራሳችንንም ቤተ ክርስቲያንንም ልንጠቅም አንችልም፡፡ ጌታችን "እኔ የወይን ግንድ ነኝ፣ እናንተም ቅርንጫፎች ናችሁ" እንዳለ በመጀመሪያ ከግንዱ ያልተቆረጥን ስለመሆናችን እናስብ፡፡ ተቆርጦ የወደቀና ከግንዱ ውጭ የሆነ ክብርና ምስጋና ይግባውና ጌታችን በቅዱስ ቃሉ እንደ ተናገረው "በእኔ የማይኖር ቢሆን እንደ ቅርንጫፍ ወደ ውጭ ይጣላል፣ ይደርቅማል፤ እነርሱንም ሰብስበው ወደ እሳት ይጥሏቸዋል፣ ያቃጥሏቸውማል" ብላል፡፡ በአንጻሩ በእርሱ ለሚኖሩት ደግሞ እንዲህ ይላል፡- "በእኔ ብትኖሩ ቃሎቼም በእናንተ ቢኖሩ የምትወዱትን ሁሉ ለምኑ፤ ይሆንላችሁማል፡፡" ዮሐ. 15፡1-7\nምድራዊ የሆኑ መሥፈርቶችን ዋና ጉዳዮች በማድረግ መሠረታዊ የሆነውን ፈሪሃ እግዚአብሔርን፣ ሃይማኖተኛነትን፣ ቅንነትን፣ ትሑትነትን፣ ወዘተ ችላ በማለት የምናደርገው ነገር እንዳይኖር ወደ ራሳችን መመለስ ያለብን ትክክለኛ ጊዜ ላይ ያለን ይመስላል፡፡ ጌታችን "አስቀድማችሁ የእግዚአብሔርን መንግሥቱንና ጽድቁን ሹ ፈልጉ፣ ሌላው ሁሉ ይጨመርላችኋል" ያለው ለዚህ ነው፡፡ ማቴ. 6፡33 የእግዚአብሔርን መንግሥት፣ ጽድቅን የሚሻ ሰው ወድቆ አይወድቅም፣ ተሻግሮ ያሻግራል፣ ጸሎቱ ይጠቅማል፡፡ በተቃራኒው ምድራዊ የሆነ እውቀት፣ ችሎታ፣ ልምድ፣ . . . ላይ የምንመሠረት ከሆነ ግን በአሸዋ ላይ እንደ ተሠራው ቤት አንድ ነገር ሲነካው ፈጥኖ ይወድቅና በውስጡ የተጠለሉበትን ሁሉ ጉዳት ያደርስባቸዋል፡፡ ስለሆነም ከውጭ ሰዎች ጋር መነጋገር ስለመቻሉ ሳይሆን ከእግዚአብሔር ጋር በጸሎት መነጋገር ስለመቻሉ፣ ከቅዱሳን ጋር ኅብረት ያለውና እኛንም ወደዚያ የሚመራን ስለመሆኑ ቅድሚያ ሰጥተን እናስብ፡፡ መንፈሳዊ የሆነውን ነገር ስንመኝና ስንፈልግ የልባችንን መሻት የሚያይ እግዚአብሔር እንደ ፈቃዱ የሆነ መሻታችንን ተመልክቶ የተመኘነውን አይነሳንም፡፡ ነገር ግን ምኞታችን ምድራዊና ኃላፊ ጠፊ ስለሆነው ነገር ከሆነ "ወወሀቦሙ ለፍትወቶሙ - እግዚአብሔር ለፈቃዳቸው አሳልፎ ሰጣቸው" እንደ ተባለው ለዚያው ለተመኘነው ነገር አሳልፎ ይሰጠናል፡፡\n3. ለቤተ ክርስቲያን የሚጠቅመውን ሃሳብ ብቻ ለመከተል ቁርጥ ሕሊና ይኑረን\nሃሳባችንንና ድርጊታችንን የሚመራው ገዢ ሃሳብ ሐዋርያዊትና ቅድስት ለሆነችው ቤተ ክርስቲያናችን ይጠቅማል ወይስ አይጠቅምም የሚለው እንጂ ግለሰባዊ ወይም ቡድናዊና አካባቢያዊ (ጎጣዊ) ጥቅማ ጥቅም ስሌት ሊሆን አይገባውም፡፡ በእውነቱ ከሆነ እንዲህ ዓይነት አስተሳሰብ ለአንድ ክርስቲያን የሚገባ አይደለም፣ ሃይማኖት ከማጣት የሚመጣ ክፉ ደዌ ነው፡፡ በየጎጡና መንደሩ የምናስብና ሃሳባችን ሁሉ በዚህ የሚቃኝ ከሆነ ስለ አንዲት ቤተ ክርስቲያን በጋራ ማሰብ እንዴት ይቻለናል? ጌታችን "እርስ በርሷ የምትከፋፈል ቤት አትጸናም" በማለት እንደ ነገረን ለሁላችንም የሚጠቅም ነገር ለማግኘት እንዴት አንችላለን?\nሐዋርያው ቅዱስ ጳውሎስ"ለወገኔ ይጠቅማል በማለት ወይም በከንቱ ውዳሴ ምክንያት አንድ እንኳ አታድርጉ፣ . . . እያንዳንዱ ለራሱ የሚጠቅመውን አይመልከት፣ ለባልንጀራው ደግሞ እንጂ፡፡ በክርስቶስ ኢየሱስ የነበረ ይህ ሃሳብ በእናንተ ዘንድ ደግሞ ይሁን" በማለት በብርቱ የተማጸነው፡፡ ይህ በሽታ በየትኛውም የሥልጣንም ሆነ የትምህርት ደረጃ ያሉ ሰዎችን ሊጸናወት የሚችል ክፉ ደዌ እንደ ሆነ ስለተረዳ ነው፡፡ ፊል. 2፡3-5 "ለወገኔ ይጠቅማል በማለት ምክንያት አንድ እንኳ አታድርጉ" ሲል አሳሰበን፡፡ እስኪ ይህን የእግዚአብሔር ጽኑ ማሳሰቢያ ስለ እግዚአብሔር ብለን ቆም ብለን እናስተውለው፡፡ ይህ ማለት እያንዳንዱ ለራሱ መንደር ወይም ጎጥ የሚጠቅመውን ብቻ እያሰላ ከዚያ አንጻር የሚሄድ ከሆነ ውጤቱ ብቻ ሳይሆን አስተሳሰቡ በራሱ በቤተ ክርስቲያን አስተምህሮና በአበው ቀኖና የተወገዘ ነው፡፡ እንዲህ የሚያስብ ሰው በቤተ ክርስቲያን አንድነት በሰው ልጅ ወንድማማችነትና እኩልነት የማያምን ነው፡፡ የሚያሳዝነው ግን ይህ ዓይነት አስተሳሰብ ከእኛ ይርቅ ዘንድ በቅዱሳት መጻሕፍት እንዲህ ምክርና ተግሣጽ የተሰጠበት ጉዳይ ቢሆንም በብዙዎቻችን ዘንድ እንደ መልካም ሃሳብ ተቆጥሮ በልቡናችን ተንሰራፍቶና ተደራጅቶ የተቀመጠ መሆኑ ነው፡፡\nከአኃት አብያተ ክርስቲያናት መካከል አንዷ የሆነችው የአርሜንያ ሐዋርያዊት ቤተ ክርስቲያን በ1995 (እንደ አውሮፓውያን አቆጣጠር) በተካሄደው የፓትርያርካቸው ምርጫ ላይ የተካፈሉ መራጮች ከመምረጣቸው በፊት ከዚህ በታች የተመለከተውን ቃለ መሀላ እንዲፈጽሙ ያደረገችው ለዚህ ነበር፡፡ ቃለ መሀላው እንዲህ ይላል፡-\n“እኔ ከዚህ በታች የፈረምኩት፣ ካቶሊኮስ (እነርሱ ፓትርያርካቸውን ካቶሊኮስ ነው የሚሉት - ዓለም አቀፋዊ አባት ለማለት) ለመምረጥ በቤ/ክ የተወከልኩት፣ ከፊታችን ባለው የመላዋ አርሜንያውያን ካቶሊኮስ ምርጫ ላይ በጥንቃቄና በማስተዋል፣ ያለ አድልዎ፣ ለቦታው ይሆናል የምለውን ሰው ብቻና ያለ ምንም ግላዊ ፍላጎት፣ እገሌ ቢሆን ከሚል ነገር ራሴን አርቄና ነጻ አድርጌ፣ ከውስጤ ማንኛውንም ዓይነት ክፋትና ተንኮል፣ ጥላቻ፣ ቅናትና ምቀኝነት ወይም የዝምድናም ሆነ የጓደኛነት ትስስር ወይም ቅርበት አርቄ፣ ለክርስቶስ ቤተ ክርስቲያን መንፈሳዊ እረኛና ታማኝ የእግዚአብሔር አገልጋይ ይሆናል ብዬ የማስበውን ብቻ የምመርጥ መሆኔን በቅዱስ ወንጌሉ ፊት በኃያሉ በእግዚአብሔር ስም እምላለሁ፡፡ “ተስፋዬ በሆነችው ቅድስት ቤተ ክርስቲያን ላይ ቃል እንደ ገባሁት ባላደርግ ግን ራሴን ለመንፈሳውያን ወንድሞቼ ወቀሳ አጋልጣለሁ፣ በዚህም ዓለምም ሆነ በሚመጣው ዓለም በታላቁ የፍርድ ቀን በእግዚአብሔር ፊት እጠየቅበታለሁ፡፡ ቃለ መሀላዬን ለመግለጽ ፍትሐዊ ምርጫ ይሆን ዘንድ የመድኃኒታችንን ቅዱስ ወንጌልና መስቀሉን አስማለሁ፡፡ አሜን፡፡”\nአንዳችን ስለ ሁላችን ብናስብ፣ ለአንዲቷ ቤተ ክርስቲያን ስለሚበጀው ብናስብ፣ በጎ ሃሳብን ከምንም ነገር በላይ እንደ ተወደደ መሥዋዕት አድርጎ የሚቀበለው እግዚአብሔር ለሁላችንም የሚጠቅመውን መልካም ነገር ያደርግልናል፡፡ አይሁድ የሰሎሞን ቤተ መቅደስ ስለ ታነጸበት ቦታ እንዲህ የሚል አፈ ታሪክ አላቸው፡፡ ሁለት ወንድማማቾች እርሻቸውን የሚያርሱትና አዝመራውን የሚካፈሉት በጋራ ነበር፡፡ ታላቁ ቤተሰብ ያለው ሲሆን ታናሹ አልነበረውም፡፡ እኩል ከተካፈሉ በኋላ ታናሹ እኔ ብቻዬን ነኝ፣ ወንድሜ ግን ቤተሰብ አለው፣ ስለዚህ እርሱ ከእኔ ይልቅ የበለጠ ያስፈልገዋል እያለ ከእህሉ ከፍሎ ሌሊት ማንም ሳያየው ተሸክሞ እየወሰደ በታላቅ ወንድሙ ጎተራ ይጨምርና ይመለስ ነበር፡፡ ታላቁ ደግሞ ለራሱ እኔ ቤተሰብ መሥርቻለሁ፣ ወንድሜ ግን ገና ብዙ ነገር ይጠብቀዋል፣ ስለዚህ ለእርሱ የበለጠ ያስፈልገዋል እያለ እንዲሁ ሌሊት ተሸክሞ ወስዶ ማንም ሳያየው ከታናሽ ወንድሙ ጎተራ ጨምሮ ይመለስ ነበር፡፡ ሁለቱም ከጎተራቸው ከወሰዱለት በኋላ ጠዋት ሲያዩት ተመልሶ ሞልቶ ስለሚያገኙት ነገሩ ይገርማቸው ነበር፡፡ በእንዲህ ዓይነት ሁኔታ ሲኖሩ አንድ ሌሊት ላይ ታናሹም ተሸክሞ ወደ ታላቁ ጎተራ ሊጨምር ሲሄድ፣ ታላቁም እንዲሁ ወደ ታናሹ ጎተራ ሊጨምር ተሸክሞ ሲሄድ መንገድ ላይ ተገናኙ፡፡ ሁለቱም ሸክማቸውን አውርደው ተቃቅፈው ተላቀሱ፡፡ መሥዋዕት ሲሠዋበትና ሕዝቡ አምልኳቸውን ሲፈጽሙበት የኖሩት የብሉይ ኪዳኑ ቤተ መቅደስ የታነጸበት ቦታ የተሠራው እነዚህ ሁለቱ ወንድማማቾች የተገናኙበት ቦታ ላይ ነው ይላሉ፡፡ እኛ እንዲህ ብንተሳሰብ እግዚአብሔር እርሱ የሚመሰገንበትን እኛም በፍቅር አንድ የምንሆንበትን መንፈስ ይሰጠናል፡፡\nለራሳችንና የእኛ ወገን ለምንለው ብቻ እንድንጠቀም፣ የእኛ ወገን ወይም ቡድን ወይም አካባቢ ብቻ ቀዳሚ ወይም የተለየ ተጠቃሚ እንዲሆን በማስላት የምንሠራው ሥራ ግን ራሳችንንም አይጠቅምም፡፡ ስለሆነም እንኳን በክርስትና ሃይማኖት እኖራለሁ ለሚል ሰው ቀርቶ በፖለቲካ እንኳ እየተጠላ ያለውን እንዲህ ዓይነት አስተሳሰብ እግዚአብሔር ከውስጣችን እንዲያወጣልንና ነጻ እንዲያደርገን እንለምነው፡፡ ለሁላችንም የሚጠቅመወን ለቤተ ክርስቲያን የሚበጀውን በአንድ ልብ ለማሰብ እንሞክር፡፡\n4. ወደ እግዚአብሔር እንጸልይ\nነቢዩ ዳዊት “ወከዐው ልበክሙ ቅድሜሁ - ልባችሁን (ሃሳባችሁን፣ ልመናችሁን) በፊቱ አፍሱ (ንገሩት፣ ግለጡለት)” እንዳለ ጸሎት ጭንቀታችንንና ሃሳባችንን ለአባታችን ለእግዚአብሔር የምንገልጥበት ልዩ ሀብት ነው፡፡ ከእኛ በላይ ለእኛ የሚያስፈልገንን የሚያውቅ፣ ከአባታዊ ቸርነቱ የተነሣ የሚጠቅመንን እንጂ የሚጎዳንን የማይሰጥ እርሱን በጸሎት እንጠይቀው፡፡ ድካማችንን የሚያውቅ እርሱ በጸሎት ወደ እርሱ እንደንጠይቀው በቅዱሳት መጻሕፍት በተለያየ መንገድ ደግሞ ደጋግሞ አስተምሮናል፡፡ “ለምኑ፣ ይሰጣችሁማል፤ ፈልጉ፣ ታግኙማላችሁ፤ መዝጊያን አንኳኩ፣ ይከፈትላችሁማል፡፡ የሚለምን ሁሉ ይቀበላልና፣ የሚፈልግም ያገኛል” በማለት ደጋግሞ ካስተማረ በኋላ በምሳሌ ደግሞ እንዲህ አለ፡- “አባት ከሆናችሁ ከእናንተ ከማናችሁም ልጁ እንጀራ ቢለምነው እርሱም ድንጋይ ይሰጠዋልን? ዓሣ ደግሞ ቢለምነው በዓሣ ፋንታ እባብ ይሰጠዋልን? ወይስ እንቁላል ቢለምነው ጊንጥ ይሰጠዋልን? እንኪያስ እናንተ ክፉዎች ስትሆኑ ለልጆቻችሁ መልካም ስጦታ መስጠት ካወቃችሁ በሰማይ ያለው ያለው አባት ለሚለምኑት እንዴት አብልጦ መንፈስ ቅዱስን ይሰጣቸው?” ሉቃ. 11፡9-13\nስለዚህ ብንለምነው የማይሰለቸን፣ ይልቁንም ሳንለምነው ከምንቀር ብንለምነው የሚወድ ቸር አባት እግዚአብሔር እያለን እንዴት የምንሻውን እናጣለን? ሆኖም ስንለምነው ፈቃዱን አውቀን በቅዱሳት መጻሕፍት በታዘዝነው መሠረት ይሆን ዘንድ፣ እንደ ታዘዝነው ለመሆን እንድንችልም ራሳችንን በሚቻለን እያዘጋጀን ሊሆን ይገባል፡፡ እንዲህ ከሆነ ሁሉንም በእኩል ዓይን የሚያይ፣ የወንጌል የመዳን ጸጋ ለሰው ሁሉ እንዲደርስ የሚተጋ፣ በጎቹን በትጋት የሚጠብቅና ስለ አንዲቷ በግ መባዘን ዕረፍት የሚያጣ ደግ እረኛ ይሰጠን ዘንድ ይችላል፡፡\nእግዚአብሔር አምላክ “አንብር ለነ ኖላዌ ኄረ ዲበ መንበሩ - በመንበሩ ላይ ቸር እረኛ አስቀምጥልን (አምጣልን)” ብለን የምንጸልየውን ጸሎት ተቀብሎ ቅን መሪ ይስጠን፡፡ አሜን፡፡\nምንጭ፡- የማኅበረ ቅዱሳን ዋናው ማዕከል ድረ ገጽ:: ከዲያቆን ያረጋል አበጋዝ የተጻፈ::\nትምህርቱ ጥሩ ነው እንወስደዋለንም እንቀበለዋንም ግን ማቅ እየሰራው ያለው እያየን ይህን ትምህርት /ፅሁፍ ልበለው/ ማዘናግያ ነውና አንቀበለውም\nበጌታ ወንድማቹ ከመቐለ


ወንድሞቻችንን የነጠቁን ለፓስተሩ ሲሉ ነው? (አባይነህ ካሴ) | EthioReference >\n7:07 am - Tuesday July 5, 2022\nወንድሞቻችንን የነጠቁን ለፓስተሩ ሲሉ ነው? (አባይነህ ካሴ)\n* ወጣት እየገደሉ የመልካም ወጣት ፕሮጀክት በሚል ሕዝብን የማጥፋት ተልእኮ ከኢትዮጵያ ጠላቶች ብቻ የሚቀዳ መኾኑ ይታወቃል፡፡ የኦርቶዶክስን ወጣት ጥይት ይበላዋል የጠቅላይ ሚንስትሩ የጡት ልጆች ግን ስለክብራቸው የወጣት ደም ይገበርላቸዋል፤ ሞት ይታወጅላቸዋል፦\nአዲስ አበባ ከተማ ቅዱስ ገብርኤል ሆስፒታል አካባቢ ቀበሌ ፳፬ ላይ የነበረው ክፍት ቦታ በመዋቅራዊ ፕላኑ መሠረት ለመናፈሻነት (Green Area) የተጠበቀ እንደነበር ይታወቃል፡፡ ይሁን እንጂ መንግሥት ሊያለማው ቀርቶ የቆሻሻ መጣያ እና ለኗሪው የደኅንነት ስጋት እስኪኾን ድረስ ወንጀሎች ይፈጸሙበት የነበረ ቦታ መኾኑ ኗሪውን ሲያሳስበው ቆይቷል፡፡ በዚህም የተነሣ መጠነኛ የማልማት ሥራዎች ማኅበረሰቡ በራሱ ተነሣሺነት ሲያደርግበት የነበረ ቦታ ነው፡፡\nበዚህ መካከል በቦታው ላይ ለሕዝቡ አገልግሎት ይሰጥ ዘንድ ቤተ ክርስቲያን ለመትከል ምእመናን እንቅስቃሴ ይጀምራሉ፡፡ የሚመለከተው የቤተ ክህነት መዋቅርም ጉዳዩን ዐውቆት አስፈላጊውን ድጋፍ ስላደረገ ጥያቄውን ለመንግሥት አካላት ያቀርባል፡፡ በዚህ መካከል አንድ እሽቅድምድም ይጀመራል፡፡\nከአዲስአበባ ከተማ አስተዳደር የመሬት ልማትና ከተማ ማደስ ኤጀንሲ የደረሰን መረጃ ጉዳዩን ይፋ አውጥቶታል፡፡\nቦታውን ለፓስተር ዮናታን የወጣት ማምከከኛ ፕሮጀክት በአጭር ቀናት ጊዜ ውስጥ ማስተር ፕላኑን አሻሽለው ለማስከበር መሯሯጥ ይጀምራሉ፡፡ በዚህ መካከል መቃኞው በፍጥነት ተሠርቶ ለጸሎተ ቅዳሴ ዝግጁ ኾኖ አገልግሎት መስጠት ጀመረ፡፡ ይህ እርር ድብን ያደረገው ባለሥልጣን በቤተ ክርስቲያን ላይ ሞት ዐወጀ፡፡ ይህ የመንግሥት የተንጋደደ እና ሚዛናዊነቱን የሳተ ወገንተኝነት እጅግ በጣም አደገኛ ነው፡፡\nተጨማሪ (Edited Note):- የቦሌ ክፍለ ከተማ ሥራ አስኪያጅ አቶ ጥላሁን ፈቃዱ ፕሮቴስታንታዊ ውግና ያሳዩበት የጽንፈኝነት ሥራ መኾኑን ሒደቱ ቁልጭ አድርጎ ያሳያል፡፡ እከክልኝ ልከክልህ መኾኑ ነው፡፡\nወጣት እየገደሉ የወጣት ፕሮጀክት በሚል ሕዝብን የማጥፋት ተልእኮ ከኢትዮጵያ ጠላቶች ብቻ የሚቀዳ መኾኑ ይታወቃል፡፡ የኦርቶዶክስን ወጣት ጥይት ይበላዋል የጠቅላይ ሚንስትሩ የጡት ልጆች ግን ይለማሉ፡፡ ይህ ለእኛ አዲስ አይደለም፡፡ የናቡከደነፆር ልጆች የላመ የጣመ ይበላሉ፤ ሠለስቱ ደቂቅ ግን ጥሬ ይቆረጥማሉ፡፡ በአማን የሚለሙት ግን ሠለስቱ ደቂቅ ሲኾኑ የቤተ መንግሥቱ ልጆች ግን ይኮሰምናሉ፡፡\nሠለስቱ ደቂቅ ሚልዮን፣ ሚካኤልና አብርሃም ሆይ እናንተ እሳቱን ሳትፈሩ ተሸግራችሁታል፡፡ እኛም የፈተናችሁትን እሳት እንዳንሰቀቀው አስተምራችሁናል፡፡ ጅምራችሁ ዳር ሳይደርስ የሚመለስ ኦርቶዶክሳዊ እንዳይኖር አድርጋችሁ አጽንታችሁናልና እናመሰግናችኋለን፡፡ ዕረፍታችሁን የሰማዕታት ያድርግላችሁ!!!


ጁሃር መሃመድ እና የመጀመርያ ደረጃ ኢትዮጵያውያን | freedomfororomo\nጁሃር መሃመድ እና የመጀመርያ ደረጃ ኢትዮጵያውያን\nPosted by Itana Guteta on July 22, 2013\nJuly 22, 2013 | Gulele Post\nአመል ሚዛናዊ ዜና በኢትዮጵያ ውስጥ እና ከኢትዮጵያ ውጭ ሁለት አይነት ኢትዮጵያውያን ይገኛሉ አንደኞቹ ቡድኖች በሚናገሩት እና በሚሰሩት ስህተት ሁሉ የሚረገሙበት የሚኮነኑበት የሆኑ ሲሆኑ ሌሎች አንደኛ ደረጃ (first degree) ኢትዮጵያውያን ደግሞ … አዬ የሳቸው ነገር አንዳንዴ እረ … ተወው…ተብለው ወደ ጎን ችላ የሚባልላቸው መርዘኛ ንግግራቸው ሁሌም (brush off) የሚደረግላቸው ቡድኖች ናቸው። የሰሞኑ የጁሃር ንግግር በየመወያያ መድረኩ እና በየፌስ ቡኩ መነጋገርያ አጀንዳ ሆኖ ሰንብቷል። የጁሃር ቃላት አመራረጥ ሁላችንንም ያስከፋ ሲሆን እንኳን ከአንድ ተስፋ የተጣለበት ቀለም ጠገብ የፖለቲካ ሳይንስ ተንታኝ ምሁር ቀርቶ ከተራ ሰውም ሲሰማ አሳፋሪ እና አንገት የሚያስደፋ ነበር። ሆኖም ተመሳሳይ አሳዛኝ ንግግሮች ከሌሎች ኢትዮጵያውያን የተደመጠበት ወቅት በመኖሩ ይህ አጋጣሚ የተለየ እና አዲስ የሚያደርገው ጉዳይ በወል ባይታወቅም ሌሎች ጥርጣሬዎችን ማጫሩ አልቀረም።\nያለመታደል ሆኖ ጁሃር መሃመድ ስህተት ካልተፈቀደላቸው ቡድኖች በመሆኑ ፅንፈኛ ፣ አክራሪ እና ሌላም ሌላም (prefix and suffix) ተጨምሮለት ስሙ ረዝሞ ስመለከት አይ የኛ ነገር አድሮ ቃርያ በሚል ከዛሬ ነገ ይቀዘቅዛል ብዬ ባስብም የተባለው ጉዳይ የምናውቃቸውን የሚዲያ ባለሙያዎችንም ጭምር ስቦ በማስገባት መነጋገርያነቱ በመስፋቱ እኔም እንደ አቅሜ ለእሳቱ ማገዶ ለመጨመር ተቀላቀልኩ ። ጁሃርን በተናገረው ሃሳብ ዙርያ ቅሬታ መኖር ብቻ ሳይሆን የተወሰኑትን ሃሳቦቹን የማልጋራቸው ናቸው። ሆኖም ይህን ወጣት ለመኮርኮም የተዘመተው ዘመቻ መስመሩን የሳተ ብሎም የተጋነነ ለመሆኑ ጥጥር የለኝም። ግን ለምን ? ኦሮሞ ይባስ ብሎ ሙስሊም የመሆኑ ጉዳይ ሳይሆን አይቀርም የሚል ጥርጣሬ አለኝ። አንዳንዱ ቆርጦ ቀጥሎ የሚያመጣው የምስል ቅንብር ህዝቦችን እርስ በርስ ላለማስማማት ቆርጦ የተነሳ ብቻ ሳይሆን ዛሬ ላይ እየታየ ያለውን የአንድነት እና የመቀራረብ በር ጥርቅም አድርጎ ለመቀርቀር የተሰናዳ ሲሆን ሌላው ደግሞ ለወያኔ ያልጠበቀውን ገፀ-በረከት ለመቀበል ታላቅ እድል ከፍቶለታል። ከቅርብ ግዝያት ወዲህ ማለትም ባለፉት 22 ዓመታት ህውሃት ገጥሞት የማያውቀውን የፖለቲካ ኪሳራ በገጠመው በዚህ ወቅት ይህን አይነት ኪሳራ ለማወራረድ ከጁሃር የተሻለ እዳ ቀናሽ ከየት ሊገኝ ነበር? የኛ world-bank። ለዛ ነው የሰሞንኛው የጁሃር ጦርነት የተቀሰቀሰው። በጁሃር ስህተት ዙርያ የሚናፈሱት ጉዳዮች ጁሃር ከተናገረው በላይ ከጀርባቸው ለኦሮሞ ብሎም ለእስልምና ያላቸውን ጥላቻ መግለጫነት እየተጠቀሙበት ለመሆኑ ሃሜት አይደለም። ጁሃር የከፈተላቸው መንገድ በእጅጉ እንደ ምክንያት ሆኖ በውስጣቸው የተቀበረውን የእስልምና ጥላቻ መርዝ ለመርጨት ሲባል ብቻ ዛሬ ላይ የተጀመረውን የአንድነት እና የጋራ ትግል ወዳልተፈለገ አቅጣጫ ለመንዳት የመስራታቸው ሚስጥር ግን ምን ይሆን? እውነት የዚህ ወጣት ስህተት ዛሬ ሃገራችን ካለችበት አደገኛ ሁናቴ የባሰ እና የከፋ ነውን ? ወይስ ሌላ ? እንደኔ እንደኔ ዛሬም ሆነ ነገ በሃገራችን ላይ ከፍተኛ ጉዳት እያደረሰ ካለው ህውሃት የከፋ ነገር አለ ብዬ አላምንም ይህን የጋራ ጠላት የሃገር መርገምት የሆነን ቡድን በጋራ ታግሎ ሃገራችንን ወደ ተሻለ መሰባሰብያ ቤትነት መቀየሩ ብስለት ነው ብዬ አምናለሁ። ጥላቻን ከማስፈን በላይ ቀላል ነገር የለም ሆኖም በጥላቻ እና በበቀል የተገነባ ስፍራ ግን ለሰላም እና ለለውጥ ዝንተ-ዓለም መርዝ ነው። ኦሮሞ ሆነው ከጁሃር በእጅጉ የተሻሉ አስተዋይ ምሁራኖች ፣ በሳል እና የጠለቀ የእውቀት ባለቤት የሆኑ አባቶች አሉ ፣ ስለ ሰላም ፣ ስለ መቻቻል እና ስለ አንድነት የሚሰብኩ። እነዚህ የሰላም ተምሳሌት የሆኑ የብርቅዬ ምሁራን ድምፅ ግን መሰማቱ አይፈለግም ልበል ? ስለ ህዝባቸው በደል ሆነ የመብት ገፈፋ ህይወታቸውን የከፈሉ እልፍ አላፍ ጀግኖች ኦሮሞዎች ነበሩ አሉም ይኖራሉም። እስኪህ ታድያ ማነው የነዚህን ብርዬ የስብዕና ባለቤቶች ስም አንስቶ የተሳሳቱትን ከአባቶቻቸው እንዲማሩ ምክር ሚለግስ ? የሚያሳዝነው ክፍል ግን አላዋቂ ፀሃፍት ነን ባዮች በያገኙት ግርግዳ የሚለቀልቁት የነዚህ መርዛማ ሰዎች ቃላት ግን ለኢትዮጵያ አሳቢነታቸውን ሳይሆን የኢትዮጵያ ጠላትነታቸውን የሚያሳብቅ ነው። እስኪ በሂወት ያሉ እና የነበሩ ሌሎች ኢትዮጵያውያን የተናገሩትን ታሪካዊ እና አሳፋሪ ንግግሮች እንመልከት :- “ አንገቱን በሜጫ እንለዋለን ” … ጁሃር መሃመድ … ኦሮሞ\n“ አማራ እና ኦርቶዶክስ አከርካሪያቸውን ተመተዋል ” … አቦይ ስብሃት …ትግሬ\n“ ጎንደሬ ብሎ እስላም የለም ” … የቀድሞ የመላ አማራ ፕሬዝዳንት ፕሮፌሰር አስራት ወልደየስ … አማራ\n“ አማራ ማለት አፍንጫ ሰልካካ ብብቱ የማይሸት ነው ” … የቀድሞ የመላ አማራ ም/ ፕሬዝደንት ደጅ-አዝማች ነቀዓጥበብ … አማራ … እንደምሳሌነት እነዚህን ጠቀስኩ እንጂ ቁጥሩ ብዙ ነው ታድያ ምነው እነዚህ ሁሉ እኩል አልተወቀሱም አልተኮነኑም? ቢያንስ ጁሃር ገና በ20ዎች ማብቅያ እድሜ ክልል የሚገኝ ወጣት ሲሆን ከላይ ስማቸው የተዘረዘሩት ግለሰቦች ግን የድርጅት መሪዎች የነበሩ እና እድሜ ጠገብ አዛውንቶች ናቸው / ነበሩ። እንደልብ ስህተት ለመስራት የተፈቀደላቸው አንደኛ ደረጃ ኢትዮጵያውያን የፈለጉትን ሲናገሩ ሌሎች ሁለተኛ እና ሶስተኛ ደረጃ ኢትዮጵያውያን ደግሞ የሚሉት ሁሉ ይብጠለጠላል ልበል ? በጋራ አብሮ ስላለመኖር ሆነ ስላለመስራት በመስበክም ሆነ በማውራት ደጋፊ ማግኝ ከሱ በላይ ቀላል ጉዳይ የለም ሁሌም አዳጋቹ የሰላምን ፣ ፍቅርን ፣ መቻቻልን እና አንድነት መስብክ ብሎም ማምጣት እንጅ። ትንሹንም ትልቁንም በማራገብ ፣ በማስፋት ፣ በመለጠፍ እና ስም በማጠልሸት የሚመጣ ሰላም ሆነ ህብረት የለም በተቃራኒው ቢሆን እንጂ። የኔ አደራ የእነዚህን መርዘኛ ፅሃፍት ነን ባዮች ድምፅ በማራገብ ሆነ ድምጻቸውን አጉልቶ በማውጣት እሳት የሚያቀጣጥሉ ግለሰቦች ፣ ድህረ-ገጾች እና ሌሎች መገናኞች ከጥፋታቸው ቢታቀቡ እላለሁ።\n← Abbaa Caalaa Lataa Koora Europaa 2013\nWe are Oromo First forum – South Africa Oromo Community vs Ethiopian Community →


ቆይታ ከተስፈኛው ታዳጊ ዱሬሳ ሹቢሳ ጋር… – Soccer Ethiopia\nYou are here: Home / ተስፈኛ / አዳማ ከተማ / የወጣቶች እግርኳስ / ቆይታ ከተስፈኛው ታዳጊ ዱሬሳ ሹቢሳ ጋር…\nተስፈኛ\tAugust 5, 2020\nቆይታ ከተስፈኛው ታዳጊ ዱሬሳ ሹቢሳ ጋር…\nበዛሬው የተስፈኞች አምዳችን ላይ ከፈጣኑ ሁለገብ የአጥቂ ስፍራ ተጫዋች ዱሬሳ ሹቢሳ ጋር አጠር ያለ ቆይታ አድርገናል ።\nሻሸመኔ ካፈራቻቸው ተጫዋቾች መካከል አንዱ የሆነው ታዳጊው ዱሬሳ ሹቤሳ በሻሸመኔ በሚገኝ ፕሮጀክት ነው የእግርኳስ ህይወቱን የጀመረው። በመላው ኦሮሚያ ውድድር ላይ በአሰላ ፉድ ኮምፕሌክስ መመረጥ የቻለው ዱሬሳ ጥሩ ጊዜ ካሳለፈ በኋላ ወደ አዳማ ከተማ በማምራት እጅግ ስኬታማ የነበረ ቤሔራዊ ቡድን እስከመጠራት ያደረሰውን የውድድር ጊዜ አሳልፏል። በአዳማ ከተማ 2012 ላይ ወደ ዋናው ቡድን ካዳገ በኋላ ወደ አሪሲ ነገሌ በውሰት በመሄድ በኮሮኖ ምክንያት እስከተቋረጠበት ጊዜ ድረስ በአርሲ ነገሌ ሱፐር ሊጉ ላይ መልካም የሚባል ቆይታን አድርጓል። ዱሬሳ ሹቢሳ ስላሳለፈው የእግርኳስ ህይወት ከሶከር ኢትዮጵያ ጋር አጠር ያለ ቆይታ አድርጓል ።\nየእግርኳስ ዕድገትህ ?\nተወልጄ ያደግኩት በሻሸመኔ ከተማ ነው። እግርኳስን የጀመርኩት እንደማንኛውም ኳስ ተጫዋች ሠፈር ውስጥ ነው። ከዛ ለፕሮጀክት ተመርጬ በሻሸመኔ ሚሽን ትምህርት ቤት ውስጥ ነበር የምሰራው ፤ ከእነጫላ ተሺታ ጋር። እዛ ቡድን ውስጥ አምስት ስድስት ዓመት ቆይቼ ወደ ታዳጊ ቡድን እንድመጣ ያደረገኝም እሱ ነው። ሻሸመኔ ሚሽን 04 በኋላ መላው ኢትዮጵያ ነው የተጫወትኩት። ኦሮሚያን ወክዬ መላው ኢትዮጵያ ከተጫወትኩ በኋላ ነው ወደ አሰላ ፉድ ኮንፕሌክስ ያመራሁት። አሰላ በነበርኩበት ጊዜ በርካታ ችግሮችን አሳልፈናል። ከዛም ወደ አዳማ ከተማ ታዳጊ ቡድን አመራሁ። አዳማ ከተማ ታዳጊ ቡድን ጥሩ የሚበል ጊዜን ካሳለፍኩ በኋላ ወደ ዋናው ቡድን አሳድገውኝ ወደ አርሲ ነገሌ ከፍተኛ ሊግ አመራሁ። አሪሲ ነገሌ ላይ በርካታ ጨዋታዎችን የመጀመሪያ ተሰላፊ ሆኜ ነው የተጫወትኩት። ለሊጉ አዲስ እንደመሆኔም ትንሽ ጉዳት አስቸግሮኝ ነበር። ከተቋረጠ በኋላ ግን አገግሜ አሁን በግሌ እየሰራሁ ነው ያለሁት ።\nከቤተሰብ ድጋፍ ያደርግልህ የነበረ ሰው ?\nያው እንደማንኛውም ወላጅ ትምህርት ላይ ትኩረት እንዳደርግ ነው የሚፈልጉ የነበርው ፤ ግን አይቃወሙኝም። አምቦ ዩኒቨርስቲ ነበረኩ። ግን ትቼው ሙሉ ለሙሉ ትኩረቴን ወደ ኳስ አደረኩኝ። በርግጥ አሁንም በኤክስቴንሽን አካውንቲንግ እማራለሁ ፤ አዳማ ጅኔስ ላንድ እየተማርኩ እገኛለሁ። ከቤተሰብ በጣም ድጋፍ የሚያደርግልኝ ሲያድን ሹቢሳ የሚባለው ታላቅ ወንድሜ ነው ፤ በጣም ነው ድጋፍ ያደርግልኛል።\nየአዳማ ከተማ ቆይታህ ?\nአዳማ ከተማ ያሰለፍኩት ጊዜ በጣም ስኬታማ ነበር። የቡድኑ ከፍተኛ ግብ አግቢም ነበርኩ። ባይሳካም ቤሔራዊ ቡድን ተመርጬ ነበር። ከዛም ወደ ዋናው ቡድን ካደግኩ በኋላ ወደ አራት ዓመት ፈርሜ ወደ ሱፐር ሊግ በውሰት ሄድኩ። ሱፐር ሊግ እንደነገርኩህ ጥሩ ጊዜ ነበር ፤ የመጀመሪያ ተሰላፊ ነበርኩ። ግን አሰልጣኙ ለየት ያለ ሚና ነበር የሰጠኝ ፤ ከአጥቂ ጀርባ ነበር የሚያሰልፈኝ። ግብ አላስቆጠርኩም ግን ለጎል የሚሆኑ ብዙ ኳሶችን ማቀበል ችዬ ነበር። ከነበርኩበት ክለቦች አሪሲ ነገሌ ትንሽ የተሻለ ነበር። በክፍያ አዳማ እያለን በጣም ብዙ ችግር ነበር። የተስፋ ደመወዝ አነስተኛ ነው። ከቤተሰብ ጋር አንኖርም ፤ ተከራይተን ነበር የምንኖረው። በጣም ፈታኝ ወቅት ነበር። በዛ ሰዓት ከጎኔ የነበረው በረከት ደስታ ነበር። በጣም ድጋፍ ያደርግልኝ ነበር። በጣም ብዙ ፈተናዎች በነበሩበት ሰዓት ከጎኔ የነበረው እሱ ነበር ፤ ጫላ ተሺታም ድጋፍ ያደርግልኝ ነበር። ወጣቶች በጣም ብዙ ፈተና ሊያሳልፉ ይችላሉ። ለተስፋ ተጫዋች ያለው ትኩረት በጣም ትንሽ ነው። ስለዚህ ያለውን ችግር እንደምንም ተቋቁመው አንዲያልፉ እመክራለሁ ።\nትልቅ ቦታ የምትሰጣቸው ?\nመስፍን አበበ ሻሸመኔ ኳስ እንድጀምር ያደረገኝ ትልቅ አሰልጣኝ ነው። በጣም ብዙ ነገር አድርጎልኛል እና አዳማ እንድመጣ ያደረገኝ አሰልጣኝ ጋሽ ምትኩ ፍቃደ በጣም ለኔ ትልቅ ቦታ አላቸው።\nየወደፊት ግብህ ?\nወደፊት ግቤ እንደማንኛውም ተጫዋች ሀገሬን በትልቅ ደረጃ ማገልገል ነው። በትልቅ ደረጃ መጫወት እፈልጋለሁ። የኢትዮጵያን መለያ ለብሼ የሀገሬን እግርኳስ አንድ ደረጃ ከፍ ማድረግ እፈልጋለሁ። በግሌ ከሀገር ወጥቼ መጫወት እፈልጋለሁ። አውሮፓ ሄዶ የመጫወት ግብ ነው ያለኝ።\nአርዓያ የሆነህ ተጫዋች ?\nሀገር ውስጥ የማደንቀው አርዓያዬ እና በጣም የምወደው ተጫዋች ሳልሃዲን ሰዒድ ነው። በቦታዬ እንደ ሳልሃዲን ሰዒድ መሆን እፈልጋለሁ። ከሀገር ውጪ የክርስቲያኖ ሮናልዶ አድናቂ ነኝ።\nPrevious Article የጣና ሞገዶቹ የመስመር ተከላካያቸውን ውል አደሱ\nNext Article ሀዲያ ሆሳዕና አምስተኛ ተጫዋቹን አስፈረመ


Zaggolenews. የዛጎል ዜና September 17, 2017\nበሶማሌና በኦሮሚያ ክልል ነዋሪዎች ላይ የደረሰውን ዘርን መሰረት ያደረገ ግጭት በአስር ሺህ የሚቆጠሩትን ካፈናቀለና በመቶዎች የሚቆጠሩትን ህይወት ከቀጠፈ በሁዋላ አቶ ሃይለማሪያም ደሳለኝ ድምጽ አሰሙ። ግጭቶች በተነሱባቸው አካባቢዎች የተሽከርካሪ መንገዶች በፌደራል ሃይል ቁጥጥር ስር እንዲውሉና ትጥቅ የማስፈታት እንዲሁም ከጉዳዩ ጋር ግንኙነት ባላቸው ማናቸውም አካላት ላይ ማናቸውም ዓይነት እምጃ እንደሚወሰድ ዛቱ። ዛቻው ሚዲያዎችንም ያካትታል።\nፋና ጠቅላይ ሚኒስትሩን ጠቅሶ እንዳለው በኦሮሚያ እና በኢትዮጵያ ሶማሌ ክልሎች አዋሳኝ አካባቢዎች በተፈጠረው ግጭት ዙሪያ ከሁለቱ ክልሎች የተውጣጡ አገር ሽማግሌዎችን፣ የሐይማኖት አባቶችንና አባ ገዳዎችን እንዲሁም የሁለትን ክልሎች ርዕሰ መስተዳደርችን ጋር ንግግር ተደርጓል።\nይህ ሁሉ እልቂት ሲደርስ ኢህአዴግ መረጃ እያለው ለምን ዝምታን እንደመረጠ ስለመጠየቃቸውም ይሁን ስለመናገራቸው በዜናው አልተካተተም። ይህ አሳዛኝ እልቂት በድፍን አገሪቱ መደናገጥን የፈጠረ፣ እምነትን ያሳጣና ዜጎች ዋስትና እንዳይሰማቸው ያደረገ በመሆኑ ኢህአዴግ ለዚህ ሁሉ በቂ ምላሽ ሊሰጥ እንደሚገባ ዜጎች እምነታቸውን ሲያስተጋቡ ነበር የሰነበቱት። በዚሁ መነሻ አቶ ሃይለማሪያም ይህንን ጉዳይ ሳያነሱ አልፈውታል።\nየአገር መከላከያ ሰራዊት ፊት ዜጎች መቀጥቀጣቸውንና ፣ ” በፍቃዳችን ነው ክልሉን የለቀቅነው በሉ” ተብለው ሲገረፉ የመከላከያ ሰራዊት ቆሞ ያይ እንደነበር፣ በአወዳይ የሶማሌ ክልል ተወላጆች በአሰቃቂ ሁኔታ ሲሰየፉ የክልሉ ታጣቂዎች ይመለከቱ እንደነበር ጠቅሰው ሰለባዎች ምስክርነት ሲሰጡ እንደነበር ያዳመጡ ወገኖች ” ኢህአዴግ ማን ላይ ነው እርምጃ የሚወስደው? ማንን ከማን ለይቶ ሊቀጣ ነው? ማን ማንን ሊቀጣ አቅም አለው?” የሚሉ ጥያቄዎችን እንዲያነሱ አድርጓቸዋል።\nአቶ ሃይለ ማርያም ሚዲያዎች ላይም ዝተዋል። በአገር ውስጥ ባሉት ይሁኑ በየትኞቹ ሚዲያዎች ላይ እርምጃ እንደሚወሰድ ባይዘረዝሩም በጥቅሉ ቀውሱን በሚያራገቡና ህዝብ ከህዝብ ጋር እንዲጋጭ በሚሰሩት ላይ እርምጃ እንደሚወሰድ አስታውቀዋል። አንዳንድ ገለልተኛ ወገኖች እንደሚሉት አሁን ብቻ ሳይሆን ላለፉት ሁለት ዓመታት ሚዲያዎች ፈር ለቀዋል። በተለይም በማህበራዊ ገጾች የሚሰራጩ የቀጥታ ንግግሮችና እጅግ የወረዱና ለጆሮ የሚቀፉ “ብሄር ተኮር” ዘለፋዎች የሚስተናገዱባቸው ሆነዋል።\nከዚሁ ሁሉም የሚዲያ ባለቤት ከሆነበት የማህበራዊ አውድ ታስቦበትም ይሁን በድንገት ኢህአዴግ የከፈተው የጥላቻው ዘር በደንብ ተራግቧል። ህሊናና ልብን በሚያደማ መልኩ የክፋት ዘር መዝራት ብቻ ሳይሆነ የተዘራውንም የሚኮተኩቱ የአረም እርሻዎች ቀላለ ቁጥር የላቸውም። አቶ ሃይለማሪያም የትኞቹን እንደሆነ ባይገልጹም በደፈናው ዝተዋል። ይህ ሁሉ ከሚሆን የችገሩን ዋና ምንጭ የዘር ፖለቲካ እንዴት ማምከን እንደሚቻል እንደ መሪም ሆነ እንደ ኢህአዴግ ፍንጭ አልሰጡም። በርካቶች አሁን እየተጋጋመና ፍሬው የበሰለውን የአቶ መለስ እርሻ ማምከን የሚቻለው ፖለቲካዊ መፍትሄ በመፈለግና እርቀን በአገሪቱ በማውጅ ብቻ ነው።\nየፋና ዜና እንዲህ ይነበባል\nጠ/ሚ ኃይለማሪያም በክልሎች አዋሳኝ አካባቢዎች ግጭት እንዲቆም መንግሥት ሕገመንግሥቱ በሚፈቅደው መልኩ አፋጣኝ እርምጃ እንደሚወስድ ገለፁ\nጠቅላይ ሚኒስትር ኃይለማሪያም ደሳለኝ በኦሮሚያ እና በኢትዮጵያ ሶማሌ ክልሎች አዋሳኝ አካባቢዎች በተፈጠረው ግጭት ዙሪያ ከሁለቱ ክልሎች የተውጣጡ አገር ሽማግሌዎችን፣ የሐይማኖት አባቶችንና አባ ገዳዎችን እንዲሁም የሁለትን ክልሎች ርዕሰ መስተዳደርችን አነጋገሩ።\nጠቅላይ ሚኒስትሩ በግጭቱ ሳቢያ የሰው ህይወት በመጥፋቱ የተሰማቸውን ጥልቅ ሐዘን የገለጹ ሲሆን፥ ግጭቱ በአስቿይ እንዲቆም የፌዴራል መንግሥት ሕገመንግሥቱ በሚፈቅደው መልኩ አፋጣኝ እርምጃዎችን ይወስዳል ብለዋል።\nየሐይማኖት አባቶች፣ የአገር ሽማግሌዎችና አባገዳዎች ሰላም የማስፋኑ ሂደት ሚናቸውን እንዲወጡም ነው ጠቅላይ ሚኒስትሩ ጥሪ ያደረጉት።\nበዚህ መሠረት የአካባቢዎቹን ሰላምና ፀጥታ ወደነበረበት ለመመለስ በሁለቱ ክልሎች የሚገኙ ዋና ዋና መንገዶች በፌደራል መንግሥት የፀጥታ ኃይሎች ክትትል ሥር እንዲሆኑ፣ የፌዴራል የፀጥታ ኃይሎች የሕዝቡን ሰላም የመጠበቅና የማረጋጋት ሥራ እንዲሰሩም፣ አካል በማጉደልና የሰው ሕይወት በማጥፋት የሚጠረጠሩ ግለሰቦችን በቁጥጥር ሥር እንዲያውሉ ጠቅላይ ሚኒስትር ኃይለማርያመ አዘዋል።\nግጭቱ በተከሰተባቸው ድንበር አካባቢዎችና የግጭቱ ቀጠናዎች የፌዴራል መንግሥት ማንኛውንም የጦር መሣሪያ ወይም ትጥቅ የሚያስፈታ መሆኑንም ተናግረዋል።\nበሁለቱ ክልሎች መካከል የሰብዓዊ መብት በመጣስ የሰው ሕይወት ያጠፋ የፀጥታ ኃይልም ሆነ ማንኛውም አካል በሕግ አግባብ እርምጃ እንዲወሰድበት እንደሚደረግም አስታውቀዋል ጠቅላይ ሚኒስትሩ።\n“የዜጎች ሠላም የማይዋጥላቸው ፀረ-ሠላም ኃይሎች ችግሩ ወደ ከፋ ሁኔታ እንዲሄድ በማድረጋቸው መንግሥት በሚያደርገው የማጣራት ሥራ ሁሉም ዜጋ ከመንግሥት ጎን በመቆም ትብብር ሊያደርግ ይገባል” ሲሉም አሳስበዋል።\nጠቅላይ ሚኒስትሩ በተለያዩ የሚዲያ አውታሮች ሕዝቡን የሚያጋጭ መግለጫ በመስጠት ብጥብጡን በሚያባብሱና ከዚህ እኩይ ተግባራቸው በማይታቀቡት ላይ “መንግሥት ሕጋዊ እርምጃ ለመውሰድ ይገደዳል” ብለዋል።\nግጭቱ በተከሰተባቸው አካባቢዎች የሰብዓዊ መብት ኮሚሽን የሰብአዊ መበት ጥሰትን እንደሚያጣራም ነው ያስታወቁት።\nበሁለቱ ክልል አዋሳኝ አካባቢዎች የተቀሰቀሰውን ግጭት የሚያባብሱ የመገናኛ ብዙኃን ከድርጊታቸው እንዲቆጠቡና ይህ የማይሆን ከሆነ መንግሥት ሕጋዊ እርምጃ እንደሚወስድም አሳስበዋል።\nበግጭቱ ተሳታፊ የሆኑ የትኛውም ግለሰብና የፀጥታ ኃይልም ተጠያቂ ይሆናሉ ብለዋል።\nPrevious ኢህአዴግ የምርጫ ሥርአቱ ወደ “ቅይጥ – ትይዩ” እንዲለወጥ ሃሳብ አቀረበ\nNext በሕዝበ ውሳኔ – ሕዝብ መሰረቱ የሆነውን የአማራነት ማተቡን አተመ፤


ካናዳ የቀድሞ ታሪክ ነገዶች :: እስያ :: ቫይኪንግስ :: አውሮፓውያን :: ኮሎን :: quebec :: montreal :: የፈረንሳይ ግዛት :: የብሪታንያ ቅኝ ግዛቶች :: አቦርጂኖች | Absolut ጉዞ\nበአሁኑ ጊዜ ግዛት de ካናዳ የሰው ልጅ መገኘት ልዩ ባህሪዎች ከሃያ ሺህ ዓመታት በላይ ዕድሜ የተገኙ ሲሆን በዚህ ረገድ የተደረጉ ሁሉም ምርመራዎች እንደሚያመለክቱት አንዳንዶቹ ናቸው ቅድመ-ታሪክ ነገዶች መምጣት እስያ የቤሪንግ ሰርጥ ተሻግረው ወደ ክልሉ ደረሱ ፡፡ እናም ኮሎምበስ ወደ አሜሪካ ከመድረሱ ከአምስት መቶ ዓመታት ገደማ በፊት እ.ኤ.አ. ቫይኪንግስ ከክልሉ በስተ ሰሜንም ሰፈሩ ፡፡\nሁለተኛው መምጣት እ.ኤ.አ. አውሮፓውያንከ ጋር ኮሎምበስ በትእዛዙ ውስጥ በአካባቢው የተቋቋመ አንድ አጠቃላይ ማህበራዊ አደረጃጀት አገኘ ፡፡ በዚህ ማዕቀፍ ውስጥ እ.ኤ.አ. መጋጨት entre እንግሊዝኛ እና ፈረንሳይኛ ለክልሉ ጎራ; እ.ኤ.አ. በ 1534 እ.ኤ.አ. የፈረንሳይ ካርተር ተከታትሏል ሴንት ሎረንስ ወንዝ ወደላይ ኴቤክ y ሞንትሪያል. ይህ ቢሆንም ፣ እ.ኤ.አ. ቅኝ ግዛቶች እራሳቸውን ለመመስረት ሁለት ተጨማሪ ምዕተ ዓመታት ወስደዋል ፡፡ Éቤክ በአስራ ሰባተኛው ክፍለ ዘመን መጀመሪያ እና ከጥቂት ዓመታት በኋላ በካናዳ ተመሰረተ ይሆናል en የፈረንሳይ አውራጃ.\nስለሆነም ፈረንሳይ በአካባቢው የንግድ ሥራዎ beginsን ትጀምራለች እናም እንግሊዞች ንግዱን ለማሰራጨት ከእነሱ ጋር ለመቀላቀል አስበዋል ፣ ግን አብሮ መኖር ለአጭር ጊዜ ብቻ የተቻለው በተሸነፈው ፈረንሣይ እና የክልሉን መቆራረጥ እስከሚያበቃው የሰባት ዓመት ጦርነት ድረስ ነበር ፡፡ ታላቋ ብሪታንያ ኤን 1763.\nከሃያ ዓመታት በኋላ እ.ኤ.አ. የብሪታንያ ቅኝ ግዛቶች በአዲሱ አህጉር ውስጥ በግምት ወደ ሃምሳ ሺህ የሚሆኑ ቅኝ ገዥዎች ወደ ካናዳ የተሰደዱ ሲሆን ይህም በእንግሊዝኛ እና በጋውል መካከል የህዝብ ብዛቷ ሚዛናዊ እንዲሆን አስችሏል ፡፡ ከ 1812 እ.ኤ.አ. ሰሜን አሜሪካውያን ካናዳን ለመውረር በተደጋጋሚ ሞከሩ; ታላቋ ብሪታንያ እ.ኤ.አ. በ 1867 የካናዳ ኮንፌዴሬሽን አዲስ ግዛት መፈጠርን እስካወጀች ድረስ ፡፡ ምንም እንኳን በ 1949 ብቻ ሁሉም አውራጃዎች የማዕከላዊ መንግስት አካል ነበሩ ፡፡\nበኋላ የሁለተኛው ዓለም ጦርነት አገሪቱ ከፍተኛ አስተዋጽኦ አበርክታለች ዝውውር ከእስያ ዩሮፓ y ማዕከላዊ አሜሪካ እና የኢኮኖሚ እድገት ጊዜ ተጀመረ ፡፡ ከ 1975 ጀምሮ መንግሥት ስምምነቶችን ከ ተወላጅ በሰሜናዊው የሀገሪቱ ክፍል ያሉትን ሰፋፊ ግዛቶች እንዲቆጣጠሩ ያደርጋቸዋል ፡፡\nከ XNUMX ዎቹ ጀምሮ የመገንጠል ሰልፎች ከኩቤክ ወደ እንግሊዝኛ ተናጋሪ ካናዳ በምርጫዎቹ ላይ የማይናወጥ ውጤት ያስገኙ ፣ የአገሪቱን አንድነት በእውነት አደጋ ውስጥ የጣሉ ፡፡ ከ 1995 ቱ ምርጫ በኋላ ጠቅላይ ሚኒስትሩ በመፍቀድ ሁኔታውን ለመቆጣጠር ሞክረዋል ኴቤክ የልዩነት ሁኔታ።\nወደ መጣጥፉ ሙሉ መንገድ Absolut ጉዞ » የካናዳ ታሪክ አጭር ጉብኝት\nዘ ሮኪ ተራሮች-የካናዳ በረዷማ ውበት